Monolitblok компанияси хорижий инвесторларининг мурожаати - Anhor\nAnhor Все посты Monolitblok компанияси хорижий инвесторларининг мурожаати\nMonolitblok компанияси хорижий инвесторларининг мурожаати\nAnhor.uz таҳририятига ўзларининг Ўзбекистондаги кўчмас мулкини икки йилдан ортиқ қайтаришга уринаётган хорижий инвесторлар мурожаат қилди. «Бизни оғир аҳвол мурожаат қилишга мажбур этмоқда. Бизлар, яъни хорижий инвесторлар Тошкент шаҳрида муваффақиятли “иш юритаётган” бир гуруҳ шахсларнинг фирибгарлик ҳаракатлари натижасида ана шундай аҳволга тушиб қолдик».\n2007 йил мартида Тошкентда хорижий инвесторлар Давид Эдельман, Тимур Левин Monolitblok МЧЖни рўйхатдан ўтказади. Шу йилнинг сентябрь ойида компания собиқ “Лабзак” меҳмонхонасининг 9 қаватли биносини харид қилади, ушбу бино 2014 йил март ойигача Monolitblok МЧЖ балансида ҳисобда бўлади. “Айнан ўша пайтда бино Жамият мулкидан фирибгарлик йўли билан олиб қўйилади, бу ҳақда хорижий инвестор фақат 2018 йил январь ойида билиб қолади”, – дейилади мурожаатда.\nИнвесторлар ўз мулкини қайтариш учун 2018 йилда Ўзбекистонда судлашишни бошлайди. Маълум бўлишича, жамият директори 2018 йил августида оламдан ўтган Д.Сеньков 2014 йил мартидаёқ ўзининг ўринбосари М.Пономарёв орқали бинони VIRTEC ҚК фойдасига пасайтирилган нархда сотган. Бунинг учун Сеньков иштирокчиларнинг умумий йиғилиши баённомасидан қалбаки кўчирма қилган, унга кўра гўёки барча иштирокчилар бинони бегоналаштиришга розилик берган.\nТергов жараёнида иштирокчи VIRTEC ҚК – устав капиталининг 80% улушига эгалик қилувчи «Вирта» ёпиқ турдаги акциядорлик жамияти фаолият юритаётган ва тугатилган субъектлар реестрида мавжуд эмаслиги аниқланди – бу Россия ФСХ Москва шаҳри бўйича бошқармасининг расмий жавоби. Яъни бинонинг харидори ва жорий эгаси ҳисобланган VIRTEC ҚК ҳеч қачон мавжуд бўлмаган! «Вирта» ЁТАЖнинг Юридик шахсларнинг ягона давлат реестрида мавжуд эмаслиги Москва шаҳри Федерал солиқ хизматининг маълумотномаси билан ҳам тасдиқланади. ЎзР юридик шахсларнинг очиқ реестрига кўра, мавжуд бўлмаган компания иштирокида ташкил қилинган VIRTEC ҚК директори Абидов Бахтиёр Рихсибаевич ҳисобланади.\n«Бу бир гуруҳ шахслар тил бириктирганидан далолат берувчи кўплаб ҳаққоний фактлардан бири бўлиб, ушбу шахслар қалбаки ҳужжатлардан, хусусан, баённома кўчирмасидан фойдаланган ҳолда, Тошкентда мавжуд бўлмаган чет эл ташкилотлари иштирокида яратилган компаниялардан фойдаланиб, Ўзбекистон Республикаси ҳудудида мулкни ўмариш ҳамда кредит маблағларини ноқонуний олиш ва “ювиш” билан шуғулланиб келмоқда», – дейилади инвесторларнинг мурожаатида.\nMonolitblok таъсисчилари ноқонуний деб ҳисоблаётган харид қилиш-сотиш шартномасини расмийлаштириш қандай амалга оширилди? Бино гўёки Устав асосида ҳаракат қилган, 05.03.2014 йилда ноқонуний харид қилиш-сотиш шартномасини имзолаган Ўзбекистон фуқароси М.Пономарёв орқали сотилган, бунинг натижасида кўчмас мулк объекти Monolitblok мулкидан чиқиб кетган.\n«…Ҳайрон қоладиган томони шундаки, ҳуқуқни муҳофаза қилиш органларига тақдим этилган кўп сонли аризаларга қарамасдан, Monolitblok компанияси директорининг собиқ ўринбосари Пономарёв М.Б. ҳануз жавобгарликдан қочишга, жамиятнинг муҳри, бухгалтерлик ҳужжатлари ва мулкини ушлаб туришга, шунингдек Monolitblok фаолиятини тўхтатишга муваффақ бўлмоқда…».\nБино ваколати бўлмаган шахс томонидан баённомадан қалбаки кўчирма бўйича пасайтирилган нархда муассиси ҳеч қачон мавжуд бўлмаган шубҳали корхона VIRTEC ҚКга бегоналаштирилганига қарамасдан, Ўзбекистонда ўз мулкингни қайтариш жуда қийин кечмоқда.\nЎзбекистон Республикаси Олий судининг иқтисодий ишлар бўйича суд коллегияси Monolitblok компанияси ўз ҳуқуқларини ҳимоя қилишга ва алодат топишга уринган охирги инстанция бўлди. Ушбу суд назорат шикоятини 04.11.2019 йилда кўриб чиқди ва Monolitblok компаниясига шикоятни қондиришни рад этадиган қарорни чиқарди.\n«…Бино қалбаки ҳужжатлар бўйича сотилганидан далолат берувчи бевосита фактлар ҳамда харидорнинг асосий иштирокчиси йўқлиги ҳақида маълумотлар мавжуд бўлгани ҳолда, биз фақат ноқонуний бегоналаштириш (бу ўз моҳиятига кўра, тадбиркорнинг мулкини ўғирлаш ҳисобланади) тўғирланишини кўзда тутадиган қарор чиқарилишини кутгандик.\nАммо, туман судидан бошлаб, то Олий судгача бўлган бирортаям инстанция Monolitblok ўз асосий иштирокчисига эга бўлмаган корхона билан судлашаётганига эътибор қаратмади. Ушбу корхона сохта корхона бўлиб, у Ўзбекистон Республикасининг амалдаги қонунчилигига зид равишда ташкил қилинган ва ўз фаолиятини амалга оширмоқда», – дейилади мурожаатда.\nҲужжатларни қалбакилаштириш факти бўйича хусусий суд ажрими чиқарилди, аммо ҳозирги ҳолат бўйича, тергов бир йилдан ортиқ давом этганига қарамасдан, айбдор шахслар жиноий жавобгарликка тортилгани йўқ, на бино, на машиналар, на ҳужжатлар ва муҳр ҳамон қайтарилмади.\nЖиноий иш турли милиция бошқармалари ва бўлимларига ўтди, терговчилар/суриштирувчилар беш марта ўзгарди, иш бир неча марта тўхтатилди.\n«… 2019 йил октябрь ойида Тошкент шаҳар прокуратурасининг тасодифан Жамиятнинг иккинчи иштирокчига қаратилган жавобидан шу нарса маълум бўлдики, 30.09.2019 йилда Пономарёв М.Б., Абидов Б.Р., Золова Т.Н. ва Саидов Д.А.га нисбатан, уларнинг ҳаракатларида жиноят таркиби йўқлиги муносабати билан ,Ўзбекистон Республикаси ЖПКнинг 83-моддаси 2-банди асосида жиноий ишни тўхтатиш тўғрисида қарор чиқарилган. Шу билан бирга, ҚР ЖКнинг 228-моддаси 1-қисмида кўзда тутилган жиноятни содир этган, шахси аниқланмаган шахсларга нисбатан иш тўхтатилган. Жамиятнинг бошқа иштирокчилари, уларнинг вакиллари (адвокатлари) ҳам, ҳатто иш тўхтатилгани ҳақида хабардор ҳам қилинмаган. Ушбу жиноий иш доирасида адвокатимиз томонидан бир нечта илтимоснома ва ариза тақдим этилганини ҳам айтиш жоиз, аммо улар ҳам жавобсиз қолдирилди…».\nШу ўринда, Ўзбекистоннинг айрим давлат амалдорлари Ўзбекистон Конституцияси томонидан кафолатланадиган қонуний мулкдорлар ва инвесторларнинг ҳуқуқларини ҳимоя қилиш ўрнига бир гуруҳ шахсларнинг тарафини олаётганини, уларнинг манфаатларини очиқчасига илгари суришини, белгиланган тергов ҳаракатларини амалга оширмаслигини, қонуний хорижий инвесторларнинг ҳуқуқларини поймол қилаётганини таъкидлаш зарур.\n«Хорижий инвесторларнинг мулкини ўмариш билан шуғулланаётган бир гуруҳ шахслар манфаатларини бу тарзда ҳимоя қилиш ва илгари суриш … нафақат конкрет қонуний мулкдорларга, балки умуман давлатга ҳам зарар етказади, чунки янги президент ва унинг жамоасининг жиддий саъй-ҳаракатларига қарамасдан бизнес доираларда Ўзбекистоннинг инвестицион мафтункорлиги тушиб кетмоқда».\n«Ўзбекистонда жиноий гуруҳлар ва уларнинг манфаатларини илгари сурувчи амалдорларнинг жазосиз қолишини тўхтатиш зарурати ҳақида очиқ гапирадиган пайт етиб келди.\nХорижий инвесторларнинг Ўзбекистон ҳудудида ўз ҳуқуқларини, ўз мулкини ҳимоя қилиш бўйича индивидуал кураши самара бермаслигига ўз тажрибамизда ишонч ҳосил қилдик. Аммо биз бундай қонунсизлик ва ўрта бўғин амалдорларининг ҳаракатсизлигига кўнишга рози эмасмиз… Бундай шароитларда ҳеч бир инвестор ўз бизнеси ва инвестицияларининг ҳимояланганлигига ишонмайди, ҳар қандай бизнесмен-инвестор исталган вақтда ўз мулкини йўқотиши мумкин.\nШу муносабат билан биз, Ўзбекистонга ўз сармоясини киритган бизнесменлар, инвесторларни ҳамда Ўзбекистон жамоатчилиги, ОАВ ва ҳокимиятнинг юқори эшелонларини ўзларининг айрим амалдорлар орасидаги алоқаларидан фойдаланаётган жиноий гуруҳларнинг зўравонликларига эътибор қаратиш ва уни тўхтатишга чақирамиз. Бу нафақат алоҳида шахсларнинг ҳуқуқларини ҳимоя қилади, балки мамлакатга, унинг инвестицион мафтункорлигига қимматли фойда келтиради ва қонун тантанасини таъминлайди.\nБизлар – хорижий инвесторлар халқаро низони келтириб чиқариш ниятимиз йўқ ва популизм билан ҳам шуғулланмаймиз. Биз фақат Ўзбекистон Республикаси ҳудудида юз бераётган, мурожаатномада баён этилган ҳолатларга эътибор қаратишингизни, ушбу мавзуни ёритишингизни сўраймиз, холос».\nMonolitblok МЧЖ иштирокчилари, хорижий инвесторлар:\nМурожаатномада баён этилган барча фактлар ҳужжатлар билан тасдиқланган, улар таҳририятда бор.


Штайнмайер Россиянинг “катта саккизликка” қайтиши шартларини айтди\n08:24 / 22.11.2015\nГермания ташқи ишлар вазири Франк-Вальтер Штайнмайер Bild газетасига берган интервьюсида Россиянинг “катта саккизликка” (G8) қайтиши шартларини маълум қилди.\nУнинг айтишича, агар Россия ва Ғарб Украина инқирозидаги тўсиқларни енга олса ва томонлар Сурия масаласи бўйича ечимларни излашда муваффақиятли ишласа, унда ғарб давлатларида Россияни узоқ муддатга халқаро муҳокамадан истисно қилиш учун ҳожат бўлмайди.\nШтайнмайернинг айтишича, Ғарбга Россияни яккалаш ва G8’ни G7’га айлантириш варианти ҳеч қачон хуш келмаган.\nОктябрда Владимир Путин маъмурияти бошлиғи Сергей Иванов Россия G8’да иштирок этмаётганидан ҳеч ҳам хафа эмаслигини, “охирги санкцияларнинг Россия иқтисодиётида таъсири эса Ғарб давлатлари томонидан жуда бўрттириб юборилганини” айтган эди. Бу орада собиқ молия вазири Алексей Кудрин санкциялар оқибатида Россия ялпи ички маҳсулоти 1,5 фоизга камайганини айтиб ўтди.


ВАСИЯТНОМА — Ishonch Gazetasi\n-Ада, мазангиз қочдими?-деди у меҳрибонлик билан.\nХалқимизнинг севимли адиби, Ўзбекистон халқ ёзувчиси Тоҳир Малик 73 ёшида оламдан ўтди. Умрининг сўнггига қадар баракали ижод қилган ёзувчидан катта мерос қолди. Бу унинг қалами маҳсули бўлган бадиий ижод намуналари – “Алвидо… болалик”, 5 китобдан иборат “Шайтанат”, “Мурдалар гапирмайди”, “Талваса”, “Самум”, 12 жилдли “Танланган асарлар”, Муножот” каби роман, қисса, ҳикоялари ўрин олган кўплаб китобларидир.\nТаҳририят жамоаси адибнинг оила аъзолари, яқинларига ҳамдардлик билдиради.\nТиббиёт нималарга эришмоқда?\nИлтимос, тилни беҳурмат қилманг!


Президентнинг “Ўзбекистон Республикасида зиёрат туризмини янада ривожлантириш ва зиёратчилар учун қулай шарт-шароитлар яратиш чора-тадбирлари тўғрисида”ги фармони лойиҳаси эълон қилинди.\n“Ўзбекистон туризм магистрали” туризм транспорт коридори бўйлаб жойлашган туризм инфратузилмаси объектларида диний амалларни бажариш (намозхона ва таҳоратхоналар) учун шарт-шароитлар яратиш мажбурий белгиланади;\n“Умра+Ўзбекистон” зиёрат туризми дастури доирасида саёҳатни амалга оширувчи йўловчилар учун Ўзбекистондан учиб кетишда пул тўланмасдан олиб чиқишга рухсат этилган юк оғирлиги қўшимча 10 килограммга оширилади.\nТуризм қўмитаси, Олий ва ўрта махсус таълим вазирлиги, Бандлик ва меҳнат муносабатлари вазирлиги ҳамда Иқтисодий тараққиёт ва камбағалликни қисқартириш вазирлигининг қуйидаги таклифлари маъқулланиши мумкин:\n2020–2021 ўқув йилининг иккинчи ярим йиллиги (баҳорги семестр)дан бошлаб “Ипак йўли” туризм халқаро университетида, 2021–2022 ўқув йилидан бошлаб Тошкент давлат иқтисодиёт университети, Бухоро\nва Термиз давлат университетларида “зиёрат туризм”, “транспорт логистикаси” ва “креатив саноат” (creative industry) магистратура таълим йўналишларида кадрлар тайёрлаш тизимини йўлга қўйиш;\n2021–2022 ўқув йилидан бошлаб хорижий тиллар бўйича мутахассис етиштирувчи олий таълим муассасаларининг 3-4 курс талабалари учун зиёрат туризм фани бўйича ўқув дастурини ишлаб чиқиш ва жорий этиш;\nзиёрат туризми учун истиқболли мамлакатлар тилини ўрганиш филологияси йўналиши битирувчилари учун олий таълим муассасалари қошида зиёрат туризми мавзусида қайта тайёрлаш курсларини ташкил қилиш.


Ўзбекистонга қайтиш қанчалар хавфсиз ёки Мирзиёев ўзбекларни ишонтира олдими? « Ўзбекистон Халқ Ҳаракати\nЎзбекистонга қайтиш қанчалар хавфсиз ёки Мирзиёев ўзбекларни ишонтира олдими?\n28 October 2018 - 21:11\n“Ҳукуматнинг нуқтаи назари қанчалик ижобий бўлмасин, ҳалича хориждаги ўзбекларнинг ишончи тўлиқ комил эмас…”.\nШавкат Мирзиёевнинг қарори “хорижда яшаётган ватандошлар билан ҳамкорлик қилишнинг узоқ муддатли ва мустаҳкам тизимини яратиш”ни кўзда тутади.\nУнда бу хусусда “Ўзбекистон Республикаси давлат сиёсатини янада такомиллаштириш чора-тадбирлари тўғрисида” сўз боради.\nУ билан танишиб чиққан социолог суҳбатдошимизнинг айтишича, “Ўзбекистондаги собиқ тузум сиёсати билан қиёсланганда, албатта, бу яхши қадам, аммо ҳалича етарлича эмас”.\nБу масалада “энг аввало ҳуқуқий муаммолар тўлиғича ҳал этилиши керак”, – дейди Баҳодир Файз.\nЎзбекистонга сафар қилиш учун “фуқаролик, виза ва паспорт билан боғлиқ бюрократик муаммолар ўзининг ечимини топиши керак”.\nХориждаги ўзбек ватандоши Ўзбекистонга қайтиб бораркан, “хавфсизлигига ишончи тўлиқ комил бўлиши лозим”.\n“Уларга нисбатан ўтмишдан сақланиб қолаётган ёмон кўз қараш юқоридан тортиб, қуйигача йўқ қилиниши, бу масала ҳукумат даражасида ҳал этилиши керак”, – дея ўз сўзларида давом этади социолог.\n“Маошлар ўртасидаги хориждаги аксарият ўзбекистонликлар учун иккиламчи сабаб эса-да, Ўзбекистонда уларга ишлаш, иш қилиш имконияти кенг яратиб берилиши лозим”.\n“Бу масалада ҳар қандай бюрократия ва таъмагирлик ҳоллари қаттиқ назорат қилиниши керак”, – дейди у.\n“Масалан, қонунда айтилгани билан, қарорлар қабул қилингани билан, бу каби салбий ҳолатлар давом этаверса, бир-икки марта Ўзбекистонга қайтиб борган хориждаги ватандошлар ортиқ бунга журъат эта олмасликлари мумкин”.\nТашаббус ва даъват…\n“Мен уларни қўллаб-қувватлаш ва бундай ҳамкорликни ҳар томонлама рағбатлантиришга тайёрман”, – деб айтган.\nЎзбекистондаги “Ижтимоий фикр” тадқиқот марказининг ўтган йилги сўрови Америкага кетиш истагида бўлган ўзбекистонликлар сони ортиб бораётганига далолат қилган.


Ўзбекистон: Мулозимлар гиламости курашларида Интернет нашрларидан ахборот “тўкиш” учун фойдаланмоқдалар - Фарғона.Ру ахборот агентлиги\n04:36 msk, 14 Июль 2020\nЎзбекистон: Мулозимлар гиламости курашларида Интернет нашрларидан ахборот “тўкиш” учун фойдаланмоқдалар\n22.02.2008 11:28 msk\nЎзбекистон ҳукумати раисининг эгаллаб турган лавозимидан четлатилгани ҳақида биринчи бўлиб Тошкентдаги мустақил Uzmetronom вебнашри хабар берди. Бу янгиликни деярли шу заҳотиёқ «Kazakhstan Today» агентлиги чоп этди. Бир оз ўтиб бу хабарни Лента.Ру ҳам ёйинлади. Шундан сўнг Интерфакс каналлари орқали Ўзбекистон ҳукуматининг раддияси пайдо бўлди, аммо Uzmetronom барибир яна ўзиникини маъқуллашда давом этаверди.\n21 февраль куни Марказий Осиёга алоқадор журналист ва экспертларни Ўзбекистондан етиб келган ушбу янгилик бир оз тебратиб юборди. Гўёки, Ислом Каримовга садоқатли Шавкат Мирзиёев ўрнига нисбатан ёш молиячи Рустам Азимов бош вазир лавозимига тайинланган.\nЎзбекистоннинг янги бош вазири этиб Рустам Азимов тайинланиши ҳақидаги мишмишлар бир неча ой давомида тўхтагани йўқ. Аммо мулозимлардан бирининг истеъфоси ва бошқасининг тайинланиши ҳақидаги президент фармонининг матни ҳеч қаерда, на «Ахборот» дастурида ва на Ўзбекистоннинг расмий газета ва агентликларининг сайтларида пайдо бўлмади.\nКадрларнинг алмашуви ҳақидаги хабарни фақат Тошкентдаги мустақил Uzmetronom вебнашри чоп этди, холос. Бир неча соат ўтиб эса бу хабарни расмий Тошкент қатъий тарзда инкор этди.\nБиз вазиятга аниқлик киритиш учун Uzmetronom нашри муҳаррири Сергей Ежков билан боғландик.\nФарғона.Ру: - Сергей Александрович, сиз таянган сирли “ишончли манбаларингиз” ким ўзи?\nС.Ежков: - Мен ҳеч қачон ахборот манбаларимни ошкор қилмайман, охироқибат, улар берган маълумот нотўғри бўлса ҳам. Мен бу қоидани ҳар қандай шароитда ҳам бузмоқчи эмасман. Ахир Ўзбекистонда расмий каналлар орқали тезкор ахборот деярли олиб бўлмайди.\nФарғона.Ру: - Ундай бўлса, сиз норасмий каналларга тўла ишонар экансизда?\nС.Ежков: - Масъул мансабдор шахснинг Ўзбекистон бош вазири Шавкат Мирзиёев лавозимидан четлатилгани ва унинг ўрнига Рустам Азимовнинг тайинлангани ҳақида бизга маълумот бериши биринчи марта содир бўлаётгани йўқлигини айтиб ўтишим керак. Сўнгги ой давомида агар адашмаган бўлсам камида олти марта шундай хабар беришган. Аммо ҳар сафар биз бу маълумотларни текширганмизда тасдиқланмаган.\nКеча, 20 февраль куни таҳририятимизга бир неча маҳкамадан деярли бир вақтнинг ўзида бош вазирнинг лавозимдан четлатилгани ҳақида маълумот келиб тушди. Ўша пайтда биз бош вазир матбуот хизмати билан боғлана олмадик.\nФарғона.Ру: - Бундай ахборот “тўкилиши” кимга керак бўлиб қолган экан?\nСергей Ежков – таниқли ўзбекистонлик журналист, Тошкентда яшайди. Узоқ вақт давомида «Правда Востока» газетасида ҳуқуқ бўлимини бошқарган, турли ОАВ, шу жумладан, ҳозир «Фарғона.Ру» АА билан ҳамкорлик қилган. Ҳозир Uzmetronom.Com веб нашининг муаллифларидан бири.\nС.Ежков: - Ўзбекистонда етарли даражада давлатманд одамлар тоифасидан Шавкат Мирзиёевни ҳукумат раиси лавозимида кўришни истамаётган ҳамфикрлар гуруҳи шаклланганига ишончим қатъий. Мендаги маълумотларга кўра, етарли даражада узоқ муддат давомида ҳукуматни бошқариб келган Мирзиёев шу чоққача ҳеч кимнинг олдида тили қисилиб қолган жойи ёки мажбурияти йўқ, иложи борича ўзига топширилган ишни шовқинсуронсиз, матбуотнинг эътиборини жалб этмай бажариб юрибди.\nФарғона.Ру: - Шавкат Мирзиёевга нисбатан ростдан ҳам нохолислар борми?\nС.Ежков: - У халқ хўжалигини ирода кучи билан бошқариш тарафдори. Бу ҳаммага ҳам ёқавермайди. Ғарб нуқтаи назаридан бу каби “қўл бошқаруви” самарасиз ҳисобланади. Юзага келган ўзбек воқелиги нуқтаи назаридан  бу ҳозирча ягона мақбул ва самарадор усул.\nУ омма олдида ўзини кўзкўз қилмайди, сўзга бой нотиқ эмас. Унинг қисқа ва лўнда кўрсатмалари сўзсиз ва иложи борича қисқа муддатларда бажарилади. Ш.Мирзиёевга хушомад қилиш ниятим йўқ, аммо уни Ўзбекистон мустақилликка эришганидан бери энг самарали ҳукумат раиси деб ҳисоблайман.\nФарғона.Ру: - Ўзбекистон бош вазирининг ташаббуси билан баъзи бир обрўли тадбиркорлар йўқ қилинди, ҳолбуки, улар маълум бир вазиятларда давлатга ишончли таянч бўлишлари ва иқтисодиётнинг бутун бир соҳаларини кўтаришлари мумкин эди, деган фикрлар билан танишмисиз?\nС.Ежков: - Аниқ билмайман, аммо бундай эмас, деб ўйлайман. Шу билан бирга, ҳозирги бош вазирнинг лавозимда бўлиши даврида у кимнингдир тижорат манфаатларига зид келган бўлиши ҳам мумкин.\nФарғона.Ру: - Агар ахборотни эркин оммавий ахборот воситаларига “тўкаётган” бўлсалар, демак бу нашрларни обрўли ва таъсирли дея ҳисоблашар экан. Сиз бу борада нима деб ўйлайсиз?\nС.Ежков: - Кузатувларим натижаси ўлароқ, бугун бадавлат, шу жумладан, елкасида погонли мулозимлар ташаббуси билан Ўзбекистонда қандайдир гиламости кураши кетмоқда, деган фикрга келдим. Мамлакатда эркин матбуотнинг йўқлиги ҳозирча бу курашнинг у ёки бу шахснинг обрўсизлантирувчи материалларни очиқчасига тўкиш категориясига ўтишга имконият бермаяпти. Аммо, ҳокимият устига келмоқчи бўлганлар мустақил оммавий ахборот воситаларидан ва биринчи навбатда интернет нашрларидан фойдаланиш мумкинлигини аллақачон тушуниб етганлар. Ахир шунда анонимлик кафолатланган, оқибатлар эса минималлашган бўлади.


Айбдорлар қамоқда, аммо жиноят давом этарди... - Huquq.uz\nАйбдорлар қамоқда, аммо жиноят давом этарди…\n12:30 - 20.12.2021\nПрокуратура тизимидаги ходимларнинг аксарияти прокурор ёрдамчиси бўлиб иш бошлайди. Саидамир ака эса фаолиятини терговчиликдан бошлаган экан. У бу ҳақда суҳбатимиз бошида айтиб ўтар экан, 1969–1971-йилларда Калинин (ҳозирги Зангиота) тумани прокуратурасида иш бошлагани-ю, прокуратура терговчиси Қўчқор Юсуповдан касб сирларини ўргангани, шундан кейин 11 йил давомида терговчи лавозимида ишлаганини сўзлаб берди.\n«Терговчилик нафақат мураккаб, балки ўзига хос қизиқ соҳалардан бири, – дея гапида давом этади Саидамир ака. – Ишни бир варақ қоғоздан бошлайсиз. Жиноятни фош этгунча эса томлар пайдо бўлади. Ишни тугатгач, енгил нафас оласизу навбатдагиси билан шуғулланишга киришасиз…».\nСалкам 40 йил прокуратура тизимида самарали фаолият юритган, туман прокуратураси терговчилигидан вилоят прокурорлигигача бўлган йўлни босиб ўтиш баробарида ўнлаб шогирдларга устозлик қилган, «Ўзбекистон Республикаси прокуратурасининг фахрий ходими» кўкрак нишони соҳиби Саидамир Мухторов бугун ҳам бўш ўтиришни ўзига эп кўрмайди. – Набираларим билан овунаман.\n«Бекорчидан худо безор» деган гап бор-ку?! – дейди Саидамир ака. – Уларни мактабга, боғчага олиб бориб, олиб келаман. Бўш қолсам китоб варақлайман, ҳовлида ҳам юмуш топилади…\nЖиноятнинг катта-кичиги бўлмайди. Аммо гоҳида шундай жиноятлар ҳам учраб турадики, улар ҳақида нафақат ёзишга, балки бировга гапириб беришга ҳам тил бормайди. Бундан 45 йил аввал Тошкент вилоятида содир этилган жиноят ана шундайлар тоифасидан эди.\nУ пайтлар интернет, ижтимоий тармоқ деган гап-сўзлар йўқ, шу боис хориждаги янгиликлар у ёқда турсин, қўшни маҳаллада юз берган ҳодисаларни ҳам биров билса, бошқаси эшитмай қоларди. Аммо 1976 йилда Бекобод шаҳрида рўй берган мудҳиш жиноят зумда оғизданоғизга ўтиб, эшитганларни саросимага солиб қўйди. Ахир боғча боласининг жинсий зўравонлик қурбони бўлиши ҳазилакам воқеами?! Ҳодиса юзасидан Бекобод шаҳри прокуратураси томонидан жиноят иши қўзғатилиб, тергов бошланади. Кўп ўтмай Павлов фамилияли шахсга нисбатан айблов эълон қилиниб, у эҳтиёт чораси сифатида қамоққа олинади.\nБироқ орадан кўп ўтмай мазкур ҳудудда худди шундай яна бир жиноят – бу сафар ҳам ёшгина қизалоққа нисбатан жинсий зўравонлик содир этилади. Тергов гуруҳининг боши қотади. Ахир гумонланувчи Павлов қамоқда бўлса…\nЁки унинг шериклари бормикан?! Бу тахмин ҳақиқатга унчалик тўғри келмайди. Чунки, биринчидан, ҳар икки ҳолатда ҳам жиноятчи бир усулни қўллаган, қизчаларни ширинлик билан алдаб, тузоққа туширган. Иккинчидан эса жабрланувчилар зўрлик ишлатган шахс бир киши бўлганини айтиш баробарида, гумонланувчини кўриб, ўша одам дея бош ирғашган. Устига-устак гумонланувчи ҳам айбини бўйнига олган бўлса…\nШундан кейин Тошкент вилояти прокурори алоҳида муҳим ишлар бўйича терговчи лавозимида ишлаётган Саидамир Мухторовни ҳузурига чақиртиради ва мазкур жиноят иши билан шахсан шуғулланиши ҳақида топшириқ беради.\nСаидамир ака шу куниёқ сафарга отланади. Бекободга етиб боргач, ишни тафсилотларни ўрганишдан бошлаб, кечани кундузга улайди. Ўша кезларда Москвадан юборилган десантчилардан бири бўлмиш Волков вилоят ИИБ бошлиғининг ўринбосари лавозимини эгаллаган бўлиб, айнан унинг талаби билан Павлов қамоққа олинган экан. Саидамир ака илгари шу турдаги жиноятни содир этиб жазони ўтаган собиқ маҳкумларнинг юриштуриши билан қизиқади, тергов билан бир вақтда оператив ишларни ҳам бир-бирига боғлиқ ҳолда олиб боради. Шунингдек, айбланувчининг кўрсатмалари билан танишади, жабрланувчи қизалоқлар билан оналарининг иштирокида суҳбатлашади.\n– Қизчалар билан гаплашиш жуда қийин кечган, – дея эслайди Саидамир ака. – Улар ҳар бир саволга жавоб беришдан олдин онасига бир қараб олар, ҳам жисмоний, ҳам руҳий жароҳатнинг ўчиб улгурмаган излари жовдираб турган кўзларидан билиниб турарди. Ўз навбатида онанинг биргина ишораси билан ҳозиргина берилган «ҳа» деган жавоб шу заҳоти «йўқ»қа айланарди. Шундан кейин уларнинг ёнида педагог ҳамда тарбиячиларни олиб қолиб, оналарини чиқариб юборишга тўғри келган…\nБуни қарангки, айнан ўша кезда боғча ёшидаги яна бир қизалоқнинг номусига тажовуз қилингани ҳақида ахборот олинади. Шу куниёқ учала жабрланувчи ёрдамида гумонланувчининг фотороботи тайёрланиб, тарқатилади. Шунингдек, қидирув ҳудудини кенгайтиришга қарор қилинади ва қўшни туманлар ҳамда вилоятларга сўров жўнатилади. Кўп ўтмай Олмалиқ шаҳридан шу каби жиноят содир этилгани, гумонланувчининг айби исботланиб, 8 йилга озодликдан маҳрум қилингани ҳақида хабар олинади.\nСаидамир ака Олмалиққа йўл олади, маҳкум билан учрашади. Маҳкумнинг кўрсатмаларидан ташқари, юз тузилиши ҳам фотороботдан фарқ қилиши у кишининг эътиборини тортади. Бироқ хулоса чиқаришга ҳали эрта эди.\nУ Бекободга қайтиб келиши билан қўшни Ленинобод вилоятининг Ғафуров, Чкалов ҳамда Ленинобод шаҳарларида шу турдаги жиноятлар содир этилгани ҳақида маълумот келади ва Саидамир ака яна сафарга отланади. Айтмоқчи, мазкур хабарда гумонланувчи шахс қўлга олингани ҳам айтилган эди. Аммо у киши Ленинободга етиб борганида айб эълон қилинган шахс судгача етиб бормагани, тергов изоляторида вафот этгани ҳақидаги хабарни эшитади.\nШундан кейин яна тинимсиз суриштирувлар бошланади. Тезкор ходимлар ишга жалб қилиниб, бир неча ўнлаб шахслар терговга чақирилади. Ва ниҳоят машаққатли меҳнатнинг самараси кўриниб, калаванинг учи топилгандек бўлади. Фотороботдаги тасвирга жуда ўхшаш шахс гумонланувчи сифатида терговга жалб қилинади. 28-30 ёшлардаги Степанов ўзини жуда хотиржам тутади.\nАйрим гумонланувчилар бир-икки саволдаёқ қўл-оёқлари титраб, гапидан тутилиб қолса, у жиноят билан боғлиқ саволларни бир туки ҳам қилт этмай, бемалол эшитади. Гапни айлантириб, ҳеч нарсани тан олмайди. Аксарият пайтда эса без бўлиб ўтираверади. Охири Степановнинг шахси, оилавий аҳволи билан танишиб чиққан Саидамир аканинг биргина саволи унинг барча қаршиликларини зумда парчалаб ташлайди.\n– Унинг олти-етти ёшлардаги қизчаси борлигини эсладим-да, таваккал қилиб, «Тасаввур қилгин, агар сенинг қизинг билан ҳам шу ишни қилишганда нима қилар эдинг? Қизчангни ҳам қийнашса-ю у сени ёрдамга чақирса… Сен эса ёрдам беролмасанг, нима қилардинг?» деб савол бердим. Степанов ўтирган жойида қотиб қолди, – дея ўша кунларни хотирлайди Саидамир ака. – Ранги оқариб, бўйин томирлари бўртиб чиқди. «Ҳа, “Танаси бошқа дард билмас” деб бежиз айтилмаган экан-да?! Ўзинг қизалоқларни зўрлаганингда қизинг кўз олдингга келмаганмиди?! Ахир улар ҳам деярли қизингнинг ёшида бўлган-ку?!». Шуларни хаёлимдан ўтказар эканман, секин уни кузата бошладим. Степанов анчагача жим ўтирди. Кейин тўсатдан менга тик қараб, қилмишларини бир бошидан айтиб бера бошлади…\nАйтмоқчи, мазкур жиноят фош бўлиши билан десантчи Волков хайр-маъзурни насия қилиб юртига жуфтакни ростлайди. Маълум бўлишича, айнан унинг талаби билан қилинган таҳдидлар туфайли Павлов жиноятни бўйнига олиб, айбсиз айбдорга айланган экан. Шундан кейин Павлов қамоқдан озод қилиниб, жиноят иши бекор қилинади. Олмалиқдаги ноҳақлик қурбони ҳам озодликка чиқарилади. Степанов эса суд томонидан ўлим жазосига ҳукм қилинади…\nСаидамир Мухторовнинг фаолиятидан бу каби мисолларни яна кўплаб келтириш мумкин. Бунга эса аввало ҳалоллик, касбга садоқат, инсон тақдирига бефарқ бўлмаслик ҳамда тинимсиз меҳнат орқали эришилади.


Ҳарбий қисмда ўтказилган тўсатдан текширув муваффақиятли якунланди - Darakchi\nЖАМИЯТ 16.07.2019, 12:37\nАввал хабар берганимиздек, Жануби-ғарбий махсус ҳарбий округнинг Бухоро гарнизонига қарашли ҳарбий қисмда тўсатдан текширув машғулотлари бўлиб ўтди.\nОдатий режалаштирилган тактик машғулотлар ўз йўлига, бироқ фавқулодда олиб борилган ўқувлар жанговар тайёргарлик ҳолатини синовдан ўтказиш ва оширишда яхши самара беради. Бухоро гарнизонига қарашли ҳарбий қисмда ўтказилган кенг кўламли ўқув машғулотлари ҳам айни шу мақсадга қаратилган. Тўсатдан текширув эса, кутилмаганда соат 15-00 да берилган “Тревога” сигнали билан бошланди. Бутун шахсий таркиб тезкор равишда юқори жанговар шайлик ҳолатига келтирилди, зудлик билан биноларни қўриқлаш кучайтирилган тизимга ўтказилди.\nЎқувлардан кўзланган асосий мақсад ҳарбий хизматчиларнинг жанговар тайёргарлигини ҳар томонлама текшириш. Ҳар қандай касб эгаси бўлишидан қатъий назар керакли асбоб-анжомлар ва иш қуролларининг бўлиши фаолият самарадорлигини таъминлайди. Саф кўриги давомида эса ҳарбий хизматчиларнинг либоси, ҳужжатлари, сафар халтаси, қурол аслаҳа ва керкакли анжомлари бирма-бир кўздан кечирилди.\nМашғулотларнинг иккинчи кунида ҳарбий қисм шахсий таркиби ҳали қуёш кўкка кўтарилмаган тонги соат 4-00 да берилган кўрсатмага мувофиқ, ҳарбий қисмга қарашли дала-ўқув майдонига чиқиш учун ҳаракатга келтирилди. Командирлар томонидан шахсий таркибга техника хавфсизлиги қоидалари тушунтирилиб, ҳаракатланиш бўйича вазифалар юкланди.\nЎқувларни реал вазиятларга яқин тарзда олиб боришга ҳаракат қилинди. Ҳарбий техникалардан таркиб топган колоннага қўйилган пистирма хавфи бартараф этилди. 30 километр масофага жанговар техникалар ва ҳарбий автомашиналар тартибида маршни амалга ошириб, дала-ўқув майдонига етиб келган бўлинмалар белгиланган нуқталарга жойлашди. Юқори қўмондонлик билан тезкор алоқа пункти ташкил этилди.\nЖанговар амалиётларда ҳарбий хизматчининг ҳаркатланишини чеклаб қўядиган, хатто, умрига зомин бўалидган хавфлардан бири оммавий қирғин қуролларидир. Дала-ўқув майдонида юрт посбонлари айни шу хатарга қарши махсус кийимларни кийиш бўйича имтиҳон топширишди.\nЖазирама тафти уфуриб турган майдоннинг бошқа ерида бир кишилик муҳандислик иншоотини барпо этиш бўйича синовлар олинди. Ҳаво ҳарорати иссиқ ва юмшоқ тупроқли ер бўлганлиги сабаб ҳарбий хизматчиларга окопларни ковлаш учун 25-30 дақиқа вақт оралиғи берилган.\nОтиш тайёргарлиги Ватан қалқонлари учун энг керакли кўникмалардан биридир. Ўқув машғулотларида ҳарбий хизматчилар ҳам пистолет ва АК-74 автоматидан отиш меъёрларини бажаришди. Шунингдек, текширувлар давомида ҳарбий хизматчилар жанговар тайёргарлик фанлари бўйича тест ва ҳарбий топографиядан назорат синовларини топширди.\nХулоса ўрнида айтганда, ўтказилган кенг кўламли ўқувларда ҳарбий қисмнинг жанговар тайёргарлиги ҳар томонлама синаб кўрилди ва йўл қўйилган баъзи камчиликларни тузатиш, юрт посбонларининг касбий кўникмаларини яна ошириш мақсадида зарур тавсиялар берилди.\n“Оҳангарон дон”дан ноҳақ бўшатилган ишчилар вазирлик кўмаги билан қайта ишга тикланди


Бизни ташкилот “XYZ” МЧЖда 2та таъсисчи бор. МЧЖ Балансида 1та эски «Калина» русумли автомошина мавжуд. Бошланғич қиймати – 32 000 000 сўм, Эскириши – 24 000 000 сўм, қолдиқ қиймати 8 000 000 сўм. Қайта баҳоланмаган хозиргача.\nКорхона мулки бўлган автомобилни жисмоний шахсга (шу жумладан корхонада ишлаган ёки ишлаётган ходимга) совға сифатида бериш мумкин. Бунда автомобиль ҳадя шартномаси бўйича жисмоний шахсга мулк қилиб берилади. Автомобиль қийматини унинг мулкдори бўлган юридик шахс белгилайди, унинг қийматини мустақил баҳолаш ташкилоти томонидан баҳолаш талаб қилинмайди. Одатда, текинга бериш бухгалтерия ҳисобидаги қолдиқ қиймати бўйича амалга оширилади. Асосий восита қийматини ҳисобдан чиқариш Адлия вазирлигида 29.08.2004 йилда 1401-сон билан рўйхатга олинган Низомга мувофиқ амалга оширилади.\nАсосий восита (АВ) ҳисобдан чиқарилади:\nДт 9210 “АВнинг чиқиб кетиши”; Кт 0160 “Транспорт воситаси”\nЭскириш ҳисобдан чиқарилади:\nДт 0260 “Транспорт воситаларининг эскириши”; Кт 9210 “АВнинг чиқиб кетиши”\nСавол матнида автомобиль қайта баҳоланмаган дейилган. Лекин унинг бошланғич қиймати ва жамланган эскириш суммасига қараганда асосий восита олинганига 3 йилдан ортиқ вақт ўтган. Белгиланган тартибда қайта баҳолаш ўтказиш керак (АВда 04.12.2002 йилда 1192-сон билан рўйхатга олинган Низом).\nҚайта баҳолаш натижалари суммасига (сальдога):\nДт 8510 “Қайта баҳолаш бўйича тузатиш”; Кт 9210 “АВнинг чиқиб кетиши”\nАгар корхона ҚҚС тўловчиси бўлса, солиқ солинадиган база ҚҚС суммасини ҳам ўз ичига оладиган, уларнинг реализация қилиш нархи билан қолдиқ қиймати ўртасидаги ижобий фарқ сифатида белгиланади (СКнинг 204-моддаси). Лекин сизнинг ҳолатингизда АВ текинга берилаётгани учун фойда юзага келмайди ва ҚҚС солиш базаси мавжуд бўлмайди (СҚнинг 199-моддаси).\nАвтомобиль қиймати жисмоний шахснинг моддий наф тарзидаги даромади ҳисобланади ва жисмоний шахслардан олинадиган даромад солиғига (ЖШДС) тортилади (СКнинг 177-моддаси). Моддий наф тарзидаги даромаддан, агар жисмоний шахс корхона билан меҳнатга оид муносабатларда бўлса (масалан, у корхона ходими бўлса), тўлов манбаида солиқ ушлаб қолинади. Агар жисмоний шахс корхона билан меҳнатга оид муносабатларда бўлмаса, корхона жисмоний шахснинг ёзма аризаси асосида ЖШДС ушлаб қолмасликка ҳаққи бор. Бунда жисмоний шахс декларация асосида ЖШДС тўлаши шарт (СКнинг 189-моддаси). Жисмоний шахсларнинг моддий наф тарзидаги даромади ЯИТга тортилмайди ва ундан ПЖга мажбурий суғурта бадаллари ушлаб қолинмайди (СКнинг 306-моддаси).\nБухгалтерия ўтказмалари қуйидагича:\nТекинга берилган мол-мулк қиймати суммасида жисмоний шахсга даромад ҳисоблаб ёзилади:\nДт 4790 “Ходимларнинг бошқа қарзлари”; Кт 6710 “Ҳисобланган иш ҳақи”\nҲисоблаб чиқарилган ЖШДС суммасига:\nДт 6710 “Ҳисобланган иш ҳақи”; Кт 6410 “Бюджетга мажбурият”\nДт 6710 “Ҳисобланган иш ҳақи”; Кт 4790 “Ходимларнинг бошқа қарзлари”\nАсосий бўлмаган иш жойидан даромадлар олган жисмоний шахслар тўғрисида ЎзР МВ ва ДСҚ томонидан белгиланадиган шаклда, солиқ даври тугаганидан сўнг 30 кун ичида давлат солиқ хизмати органларига маълумотнома тақдим этиши шарт (АВда 22.03.2013 йилда 2439-сон билан рўйхатга олинган солиқ ҳисоботи шакллари).\n9210 “АВнинг чиқиб кетиши” счётининг қолдиғи, айни ҳолатда зарар кўрилгани учун 9430 “Бошқа операцион харажатлар” счётига чиқарилади (Дт 9430; Кт 9210).\nҚўшимча маълумот олиш учун қуйидаги манбаларга мурожаат қилишингиз мумкин:\nСБХ газетасининг 2013 йилдаги 11 сонида чиққан мақола.\nСБХ газетасининг 2014 йил даги 31-32-сонида чиққан мақола\nХусусий корхона мулкдорига автомобилни соф фойда тўлови ҳисобига топшириш тартиби қандай? Бундай топширишни бухгалтерия ҳисобида қандай акс эттирилади? Солиқ оқибатлари қандай бўлади?\nХусусий корхона мулкдори корхона балансида турган енгил автомобилни соф фойда ҳисобига олмоқчи. ... Далее


Ўзбекистон мусулмонлари идораси: ижтимоий тармоқлардаги сохта хабарларга ишонманг! - Халқ сўзи\n17 Июль, Чоршанба\nЎзбекистон мусулмонлари идораси: ижтимоий тармоқлардаги сохта хабарларга ишонманг!\n18:39 26 Март 2019 Жамият\n2019 йил 25 март куни ижтимоий тармоқларда тарқалган, Ўзбекистон мусулмонлари идораси расмий иш қоғози нусхасига ёзилган ва бир нечта шахслар тўғрисида маълумотлар келтирилган ҳужжат сохта ва қалбакидир.\nБу каби асоссиз уйдирма хабарларни тарқатишдан мақсад Ўзбекистонда диний соҳада олиб борилаётган ижобий ўзгаришларни ёмонлаб кўрсатиш ҳамда мўмин-мусулмонлар орасига ишончсизлик уруғини сочишдан ўзга нарса эмас.\nИнсон дунёга муккасидан кетиб, охиратини унутиб, ҳар қандай қабиҳ ишга қўл урмаслиги керак. Ибн Умар розияллоҳу анҳудан ривоят қилинган ҳадисда Расулуллоҳ соллаллоҳу алайҳи ва саллам: “Ёлғон гувоҳлик берувчининг икки оёғи қўзғалмай туриб, Аллоҳ унга дўзахни вожиб қилади”, деганлар. Яна бир ҳадисда “Ким бизни алдаса, биздан эмас”, дейилган.\nАзиз юртдошлар, ҳар бир мўмин-мусулмон киши бундай ёлғон-яшиқларга, миш-миш гапларга учмаслиги, фитналардан огоҳ бўлиши даркор. Набий соллаллоҳу алайҳи ва салламнинг “Мўмин киши зийрак, ҳушёр ва оқил бўлади”, деган ҳадислари моҳиятини чуқур тушунишимиз лозим.\nБаъзи бир ҳасадгўй кимсалар халқимиз орасида норозилик кайфиятини уйғотиш мақсадида, фитна чиқариш илинжида турли уйдирмаларни ижтимоий тармоқлар орқали тарқатишдан тап тортишмаяпти. Буларга алданиб қолмаслигимиз керак. Шундай ёлғон хабарларни тайёрлаш ва тарқатиш қонун билан тақиқланади, Ислом динида эса қаттиқ қораланади.\nАллоҳ таоло барчамизни тўғри йўлдан адаштирмасин!\nЎзбекистон мусулмонлари идораси Матбуот хизмати.\nГўшт нархи атрофидаги шов-шувлар ва ҳақиқатлар\nНанай халқаро сайёҳлик масканига айланади\n“Фожиада ҳиссамиз қанча?” Хотин-қизлар қўмитаси Сурхондарёдаги мудҳиш ҳолатга муносабат билдирди\nСоғлиқни сақлаш вазирлиги тизимида янги тайинлов амалга оширилди\nАёл нега боласини ҳожатхонага ташлагани ҳақида гапириб берди (видео)


04-05-2016 | 10:16\nZAMIN.UZ / Спорт / 04 Май 2016 года336\n“Атлетико” жамоаси бош мураббийи Диего Симеоне “Бавария”га қарши (1:2) ЕЧЛ ярим финал жавоб ўйинидан сўнг ўз фикрлари билан ўртоқлашди. Бу ҳақда "Uff.uz" хабар бермоқда.“Ўйин анча ҳиссиётларга бой ўтди. “Бавария” биринчи бўлимда яхши ўйнади. Лекин Мюллернинг пенальтидан гол ура олмагани мусобақада жон сақлашимиўзга ёрдам берди.Биринчи бўлимдан сўнг ўйинни ўзгартиришга тўғри келди. Биз кучли томонларимизни нмойиш қила бошладик. Торреснинг пенальтидан унумли фойдалана олмагани бизни жароҳатлади. Бахтимизга ҳаммаси худди кинофильмлардек яхши тугади.“Атлетико”нинг кўрсатаётган ўйинларидан фахрланаман. Дунёдаги энг кучли жамоаларни мағлуб қиляпмиз. Финалда ким билан тўқнаш келишимиздан қатъий назар, ажойиб ўйин кўрсатиб, ғалаба қозонишимиз керак”, – деди аргентиналик мутахассис.\nЎқишни тавсия қиламиз Нойер: «Бавария» футболчилари ЕЧЛдан чиқиб кетганига ишонмаяпти\n10:20 / 04-05-2016


Миржалол Қосимов: 'Истеъфо сўрайман' - BBC O'zbek\n....Барча айбни ўз бўйнимга олган ҳолда истеъфо сўрайман. Жамоага янги қон керак\nЎзбекистон миллий терма жамоаси Бош мураббийи Осиё қитъаси плей-офф босқич беллашувларидаги мағлубиятлари ортидан, "барча айбни ўз бўйнига олиб, истеъфо сўраши"ни айтган.\nБу ҳақда Ўзбекистон Футбол Уюшмаси расмий веб саҳифасида чоп этилган ўйин орти матбуот анжумани тафсилотларидан аён бўлган.\n"Жаҳон чемпионатига чиқишни истаган эдик. Аммо вазифа бажарилмади. Барча айбни ўз бўйнимга олган ҳолда истеъфо сўрайман. Жамоага янги қон керак", деб айтган Миржалол Қосимов.\nКеча 10 сентябр куни Тошкентда бўлиб ўтган жавоб учрашуви ортидан, Ўзбекистон миллий терма жамоаси ҳар икки ўйин натижасига мувофиқ, дастлабки плей-офф босқичи беллашувларини Иорданияга ютқазиб, 2014 йилги жаҳон чемпионатига чиқишнинг сўнгги имкониятини ҳам бой берганди.\n"Пахтакор" стадионида кечган ва ҳар икки Осиё вакили учун ҳам ҳал қилувчиси бўлган учрашув тақдирини пенальтилар серияси ҳал қилганди.\n11 метрлик жарима тўпларини амалга оширишда Иордания омадлироқ чиқиб, Ўзбекистон миллий терма жамоасини 8:9 ҳисобида мағлуб этганди.\nИкковлон ўртасида ўтган ҳафта Амманда кечган дастлабки учрашув 1:1 дуранг ҳисоби билан якунлангани боис, ҳар икки ўйин натижасига мувофиқ, Осиё минтақаси плей-офф босқичи беллашувлари Иордания фойдасига ҳал бўлганди.\nАммо, айни ўринда шуни ҳам эслатиб ўтиш жоизки, Иорданияни мағлуб этган тақдирда ҳам, жаҳон чемпионатига сўнгги йўлланмани қўлга киритиш учун Ўзбекистон Жанубий Америка вакилига қарши қитъалараро плей-офф босқичида ҳам ғалаба қозониши шарт эди.\nЎз тарихида илк бор Осиё минтақаси плей-офф босқичига чиқиб, унда зафар қучган Иордания миллий терма жамоаси Бош мураббийи Ҳусам Ҳасан ҳам, "Тошкентда бўлган ўйиннинг қийин ва асабий бўлгани"ни тан олиб, "Ўзбекистонга фақат омад етишмаганлиги"ни таъкидлаган.\nЎзбекистон миллий терма жамоаси эса, ўзининг қисқа тарихида айнан кеча "истеъфо сўраши"ни айтган Бош мураббийи Миржалол Қосимов бошчилиги остида икки бор жаҳон биринчилигининг дастлабки плей-офф босқичига чиққан.\n2005 йилда эса, фақатгина япониялик ҳакамнинг хатоси ва бунинг ортидан келиб чиққан можаролар туфайли, қитъалараро якуний плей-офф босқичига чиқиш имконини бошқа бир араб давлати - Баҳрайнга бой берганди.\nИкки бор Осиё минтақаси плей-офф босқичига кўтарилиш эса, Ўзбекистон миллий терма жамоаси жаҳон биринчилиги саралаш босқич беллашувларида қайд этган энг юксак натижа ҳисобланади.\nТаъкидлаш жоиз, Ўзбекистон миллий терма жамоаси Миржалол Қосимов Бош мураббийлиги остида 2014 йилги жаҳон чемпионатига тўғридан-тўғри йўлланмани қўлга киритишига жуда яқин қолган ва "А" гуруҳида бўлиб ўтган сўнгги босқич саралаш беллашувлари якуний натижасига мувофиққина, ундан мосуво қолганди. Фақат тўплар нисбатидаги фарққина уларга панд берганди.\nВадим Абрамов эса, ўзи Бош мураббийлик қилган 2011 йилда Ўзбекистон миллий терма жамоасини ўз тарихида илк бор Осиё Кубогининг ярим финалига олиб чиққан.\nImage caption Орада жамоага бразилия, россия, олмония ва англиялик футбол мутахассислари ҳам мураббийлик қилишган\nМиржалол Қосимов ўтган йил июн ойида Ўзбекистон миллий терма жамоаси ўз майдонида Эронга қарши сўнгги босқич саралаш беллашувлари дастлабки учрашувини бой бериши ортидан, Вадим Абрамовнинг ўрнига иккинчи бор Бош мураббий этиб тайинланганди.\nЎз вақтида ҳақли равишда юлдуз футболчилардан бири деб тан олинган Миржалол Қосимов миллий терма жамоа баробарида Тошкентнинг "Бунёдкор" клубини ҳам бошқариб келади.\nМиржалол Қосимов ўтган йил Ўзбекистонда "Йилнинг энг яхши мураббийи", деб тан олинган.


Бўстонлиқ тумани 4Р6В «Тошкент шаҳар — Чирчиқ шаҳар — Чимён қўрғони автомобиль йўлидан Семурғ оромгоҳига шохобча» (Сойлиқ— Оқтош йўналиши) автомобиль йўлининг 0-8 км.да жойлашган кўприкларни қайта таъмирлаш мақсадида жорий йилнинг 23 май соат 12:00 дан 11 июль 17:00 га қадар...\nХалқимизни сув балосидан асрасин!\nКутилмаган табиий офатлар содир бўлганида оиламиз ва ҳаётимиз нечоғли ҳимояланган?\nКимлар хавфсизлик камарини тақмаслиги мумкин\nМототцикл ва мопедда ҳаракатланаётган ҳайдовчи ва йўловчилар махсус мотошлем кийишлари ва уни қадаб олишлари шарт.\nТранспорт воситасининг давлат рақам белгисини ўзбошимчалик билан ечиб бошқариш тақиқланади\nҲолат тегишли тартибда расмийлаштирилиб, транспорт воситалари вақтинча сақлаш учун жарима майдонига қўйилган.\nВелосипедда ҳаракатланиш қоидаларини биламизми?\nМаълумки, йўл ҳаракати иштирокчилари сифатида нафақат автотранспорт воситалари, пиёдалар, балки велосипед ва бошқа йўлда ҳаракатланувчи транспорт воситалари ҳам назарда тутилади.\nКураш ва белбоғли кураш: мутлақ ғолибларга автомобил совға қилинди\nЖорий йилнинг13-14 май кунлари Жиззах вилояти Зарбдор туманида кураш ва белбоғли кураш бўйича ёшлар ҳамда катталар ўртасида анъанавий халқаро турнир бўлиб ўтди.\n2022 йилнинг ўтган даврида йўл қурилиши соҳасида 3 мингдан ортиқ қоидабузилиш ҳолати аниқланди\nБу ҳақда АОКАда ўтказилган брифингда «Ўзйўлинспекция» ахборот хизмати раҳбари Комилжон Шамсиддинов маълум қилди.\n“Савдо ва хизмат кўрсатиш соҳасида жамоатчилик назорати самарадорлигини оширишга доир қўшимча чора-тадбирлар тўғрисида”ги Ҳукумат қарори (255-сон, 12.05.2022 й.) қабул қилинди.\nТадбиркор фақат ўқитувчиларга автомашина ёқилғисини арзон нархларда сотмоқда\nХоразм вилоятида туман, шаҳар ҳокимлари томонидан ҳам ўқитувчиларга бўлган эътибор кучайганини сезиш мумкин. Бироқ бугун эътиборимизни тортган ҳолат тадбиркорнинг ўқитувчиларга бўлган муносабати бўлди.\nShowing 1-10 of 2,413 items.


Ўзбекистон – Қирғизистон чегарасида яна можаро юз берди\n01:35 04 Июл 2020\n11:14 30.09.2015 Ҳавола олиш\nҚирғизистон фуқаролари Ўзбекистон чегарачисига тан жароҳатлари еткизишди.\nТОШКЕНТ, 30 сен – Sputnik. Фарғона вилояти, Тоштепа аҳоли пункти яқинида Ўзбекистон ва Қирғизистон чегарачилари орасида тўқнашув бўлди, Ўзбекистон МХХ Давлат чегарасини қўриқлаш қўмитаси вакили хабарига кўра.\n28 сентябр куни, соат 12:00 атрофида икки қирғиз ҳарбийси Ўзбекистон чегара чизиғини кесиб ўтган. Ўзбекистон чегарачилари улардан бирини ушлаб олган, иккинчиси бўлса ўз ҳудудида яширинишга муваффақ бўлган.\n“Қўлга олинган чегарабузар қаттиқ қаршилик кўрсатган, оқибатда бир ўзбек ҳарбийси бошидан жароҳат олган ва ҳушини йўқотган”, — деди суҳбатдош.\nУнинг сўзларига қараганда шу вақтда Қирғизистон ҳудудидан бир тўда маҳаллий аҳоли ёрдамга келган, улар ҳушини йўқотган ўзбек чегарачисини олиб кетишган.\n“Қирғизлар яраланган ҳарбийга нафақат жароҳатлар еткизишган, балки ундан жанговор патронларни, пичоқ-найза, қўл соати ва бошқа буюларини тортиб олишган”, — деди у.\nКейинроқ ўтказилган келишув натижасида ўзбек чегарачиси Ватанига қайтарилган ва шифохонага ётқизилган.\n“Биз жабрланган ҳарбийнинг танасида кўплаб жароҳатлар топдик. Хусусан унинг бошида катта яра, юзида ва танасининг бошқа жойларида кўплаб лат еган ва момоталоқ бўлган жойлар бор. Ҳозир унинг аҳволи “ўрта оғир”” – деди туман шифохонаси Бош врачи.\nҲарбийнинг буюмлари жанговор патронлар, пичоқ-найза, соат ва шахсий номери ёзилган жетон Қирғизистон фуқароларида қолган.


Тожикистонда 8 ёшли Руфайдани шафқатсизларча ўлдирганлар учун жазони кучайтириш талаб қилинмоқда\nРудакий вилоятидан бўлган 8 ёшли Руфайда Иноятованинг ўлдирилиши катта жамоатчилик норозилигини келтириб чиқарди. Ижтимоий тармоқ фойдаланувчилари ва фуқаролик фаоллари зўрлаганларга нисбатан қонунчиликни кучайтиришни талаб қилмоқда.\nРасмийлар, ёш қизни зўрлаш ва шафқатсизларча ўлдириш бўйича тергов бошлаганини айтмоқда.\n8 ёшли Руфайда Иноятовани шафқатсизларча ўлдириш 4 июль куни Рудакий тумани Навобод қишлоғида содир бўлди. Қариндошларнинг сўзларига кўра, Руфайда бувисининг уйида, ҳовлида 20-30 метр масофада жойлашган ҳожатхонага бориб, ғойиб бўлган. Эртаси куни ҳуқуқни муҳофаза қилиш идоралари қизнинг парчаланиб кетган жасадини топдилар. Қўшни 30 ёшли Раҳматулло Гадоев шафқатсиз қотилликда гумон қилинмоқда.\n«Эркак қандай қилиб қизни олиоб кетгани номаълум: пешин вақтида кўчада ҳеч ким йўқ эди, — дейди Руфайданинг холаси Зулайхо Одинаева. — Руфайдани излаш учун барча қўшнилар чиқиб кетишди. Раҳматуллонинг онасидан бошқа ҳамма. У уйнинг кириш қисмида ишлаётган эди. Унинг ҳеч қачон бизга яқинлашмаганига, қидирувга қўшилмаганига ҳамма ҳайрон бўлди».\nНавобод қишлоғи аҳолиси Руфайдани қидириш тунда кечгача давом этганини айтишади. Улар қизни Совет Иттифоқи томонидан қурилган икки қаватли эски уйлардан ҳам, яқин атрофдаги далалардан ҳам қидиришган. Милиция ходимлари ит қидирувчиларни қидирувга жалб қилишди. Қизнинг бўлиниб кетган жасади фақат эртаси куни Раҳматулло Гадоевнинг ҳожатхонаси орқасидан топилган. Навобод қишлоғида яшовчи Одил Азизовнинг сўзларига кўра, Руфайда зўрланган, жасад қисмларга ажратилган ва қизнинг боши танадан ажратилган.\nТожикистон Ички ишлар вазирлигининг хабар беришича, қотилликда гумон қилинган шахс ҳибсга олинган, иш Рудакий тумани прокуратураси томонидан олиб борилмоқда. Терговга халақит бермаслик учун расмийлар батафсил изоҳ беришдан тийилишмоқда.\nГадоевнинг ўзи ҳибсда, квартира ёпиқ. Гумондор ҳақида фақат унинг 30 ёшда, турмуш қурганлиги ва уч нафар фарзанди борлиги маълум. Гадоевнинг онаси Душанбедаги касалхонада ҳамшира бўлиб ишлайди.\nҚишлоқнинг айрим аҳолиси илгари ўз қўшнисидан вояга етмаганларни йўлдан оздиришга уринишда гумон қилганликлари ҳақида хабар беришди.\nРуфайданинг ўлдирилиши катта жамоатчилик норозилигига сабаб бўлди. Ижтимоий тармоқ фойдаланувчилари ушбу даҳшатли жиноятни қоралаб, зўрлаганларга нисбатан қонунчиликни қатъийлаштиришни талаб қилишди. Тожикистондаги фуқаролик жамияти вакиллари парламентнинг юқори палатаси раиси Рустам Имомали номига юборилган, болаларга нисбатан зўравонлик глобал муаммо деб номланган мурожаат матнини туздилар.\n«2020 йилнинг дастлабки олти ойи ичида вояга етмаганларга қарши жинсий зўравонликнинг 16 та иши маълум бўлди ва бу фақат оммавий ахборот воситалари ҳамда ижтимоий тармоқлардаги оммалашгани туфайли маълум бўлган ҳолатлар», — деб ёзади фуқаролик фаоллари.\nПарламентнинг юқори палатаси шунингдек, ҳукумат ҳозирда Тожикистон Республикаси Жиноят кодексининг янги таҳрирдаги лойиҳасини кўриб чиқаётгани, унга кўра бундай жиноятлар учун жиноий жавобгарлик кучайтирилгани ҳақида хабар берди. Янги қонун лойиҳасига кўра, тажовузкорлар ва педофилларни қандай жазо таҳдид қилиши ҳақида хабар берилмаган.\nРуфайда ва унинг эгизаги Румейса 2013 йил июль ойида туғилган ва туғилган кунини бошқа куни нишонлашлари керак эди. Руфайданинг ота-онаси энди фақат битта истакка эга: қотилни қонуннинг тўлиқ ҳажмида жазолаш.


Коронавирусдан ўлганлар сони расман камида 1470 кишидан ошди. Уч кунда 10 киши ўлди\n28 январ 2022, Тошкент вақти: 20:53\nЎзбекистонда 22 декабрь куни яна уч киши коронавирусдан вафот этди. Бу билан 20 декабрдан 22 декабргача коронавирусдан кўз юмганлар сони 10 кишига, пандемия бошланганидан бери эса 1471 кишига етди.\nКоронавирус юқтирганлар сони 21 декабрга нисбатан 12 кишига кўп бўлди ва 187 нафарни ташкил этди. Бу билан вирус юққанлар жами сони 197 753 киши бўлди. Касалликдан соғайганлар жами 194635 (+156) нафарга етди ва соғайиш кўрсаткичи 98 фоизни ташкил этмоқда.\n22 декабрда Ўзбекистонда COVID-19га қарши 191 429 доза вакцина қўлланилди. Айни кунгача жами 37 937 396 доза вакцинадан фойдаланилди. Улардан 1-босқич эмланганлар 18 631 018 нафарни, 2-босқичда эмланганлар 12 821 563 нафарни, 3-босқич эмланганлар 6 484 815 нафарни ташкил қилди.\nБиринчи доза билан эмланиш кўрсаткичи эмланиши режалаштирилган қатламга нисбатан 86,8 фоизни ташкил қилмоқда.


“Динамо Киев” Яхшибоевни нишонга олди, у Шацких ўрнини босиши керак! - Zamin.uz\n“Динамо Киев” Яхшибоевни нишонга олди, у Шацких ўрнини босиши керак!\nУкраина оммавий ахборот воситалари мамлакатнинг етакчи клубларидан бири – Киевнинг “Динамо”си Беларусь чемпионатида тўпурарлик маҳоратини намойиш этаётган Жасур Яхшибоевга жиддий қизиқиш билдираётгани ҳақида бонг урмоқда.\nУкраина матбуотига кўра, машҳур клуб раҳбариятини ўзбек легионерининг кўп гол ураётгани ва шу билан бирга ассистентлик қобилияти жиддий қизиқ тириб қўйган. У Солигорскнинг “Шахтёр” жамоаси таркибида барча турнирларда саккизта учрашувда бешта гол урди ва икки марта голли пас узатди. Унгача Минскнинг “Энергетик-БГУ” жамоаси сафида 14 та ўйинда рақиблар дарвозасини тўққиз маротаба аниқ нишонга олган ва учта голли пас муаллифи бўлган эди.\n“Динамо” айни пайтда Беларусь чемпионатининг энг яхши тўпурари ва энг фойдали футболчиси бўлиб турган 23 ёшли футболчимизнинг трансферини келаси йил ёзда амалга оширишни мақсад қилган. Унгача киевлик мутахассислар Жасур Яхшибоевнинг ўйинини синчковлик билан кузатиб боради.\nЖасур Яхшибоевнинг ўзи Беларусь чемпионатига келишдан мақсад Европа футболидан чорлов олиш эканини таъкидлаган эди. Ҳозирча, истеъдодли футболчимиз ўз маҳорати ва тўпурарлик қобилияти билан мутахассислар эътиборига тушмоқда. Хусусан, чемпионатни ижара асосида ўртамиёна “Энергетик-БГУ”да бошлаган ҳамюртимиз, биринчи давра якунланмай туриб, Беларуснинг энг кучли клубларидан таклиф олди ва охир-оқибат чемпионликка асосий даъвогарлардан бўлган “Шахтёр”га кўчиб ўтди. Солигорск жамоаси сафида ҳам Жасур Яхшибоев қисқа фурсатда етакчиликни ўз қўлига олди.\nЖасур Яхшибоевга эътибор қаратган “Динамо” Киев унинг тимсолида “янги Шацких”ни кўраётган бўлса ажабмас. Чунки Ўзбекистон миллий терма жамоаси сафида энг кўп гол урган ҳужумчи Максим Шацких “Динамо” тарихида ўчмас из қолдирган. Моҳир ҳужум клуб тарихида тўпурар рўйхатида Олег Блохин ва Сергей Ребровдан кейин учинчи ўринда туради. Максим киевликлар учун барча турнирларда 142 та гол урган. Олти карра Украина чемпиони, икки бор тўпурарлар баҳси ғолиби, икки маротаба Суперкубок соҳиби бўлган ва яна қатор жамоавий ҳамда шахсий ютуқларни қўлга киритган.\nМаксим Шацких нафақат “Динамо” балки Украина футболида ҳам юқори натижалар қайд эта олган футболчи сифатида ҳурмат қозонган. Ҳамюртимиз Украина чемпионатларида энг кўп – 124 та гол урган ва бу борада рекорд эгаси ҳисобланади. Шацких ушбу мамлакатда “Динамо”дан ташқари “Арсенал”, “Черноморец”, “Говерла” ва “Рух” жамоаларида ҳам тўп сурган.\nШацких 2012 йилда Украина жамоаларида 100 та гол урган футболчи сифатида Олег Блохин рамзий клубига қабул қилинди. Умуман олганда, ҳужумчимиз бу юрт жамоалари учун жами 171 та тўп киритган.\nШунингдек, ўзбекистонлик футболчи Украина футболи тарихида рақиблар дарвозасини юз марта ишғол қилган биринчи легионер ҳисобланади ва унинг бу натижаси шарафига хорижлик тўпурарлар учун Максим Шацких клуби ташкил этилган.\nЖасур Яхшибоев эса ҳали бир йил давомида ўз ўйини билан нафақат “Динамо Киев” балки бошқа жамоаларнинг ҳам эътиборини қозонишига ишонамиз! “Замин” янгиликларини “Telegram”да кузатиб боринг\nЯхшибоевни тўхтатиб бўлмайди, у яна иккита гол урди\n27-07-2020, 05:39, Спорт\nЖасур Яхшибоевга икки клуб жиддий қизиқиш билдирмоқда\n24-06-2020, 20:47, Спорт


VPS (Virtual Private Server, виртуал ажратилган сервер) – бу, трейдер қаерда бўлишидан қатъиназар ва у савдо майдончаларига уланишда қандай имкониятларга эгалигига боғлиқ бўлмаган ҳолда Forex бозорида узлуксиз савдо олиб боришга имкон берувчи сервисдир.\nАслида VPS хусусий процессори, қаттиқ диски, оператив хотираси бўлган узоқдаги компьютер аналогидан иборат. У доим ишчи режимда бўлади. Бу айниқса, трейдер ўзи бўлмаган тақдирда ҳам, у Forex бозорида ўз фаолиятида фойдаланадиган савдо роботларини фаол қолдириш зарур бўлган ҳолларда ҳам қулайдир.\nТрейдер истаган вақт ҳам стационар, ҳам мобиль қурилмалар ёрдамида VPS га уланиши мумкин. Виртуал ажратилган сервернинг тўхтовсиз ишлаши тегишли мажмуаларнинг кўп карра бири-бирини такрорловчи ҳаёт таъминоти тизимлари билан қўллаб-қувватланади. ИнстаФорекс компанияси мижозларининг барча VPS лари Санкт-Петербург ш. (Россия Федерацияси) да дата-марказида жойлашган.


05:00 / 03.03.2017 1914 pdf Ўқиш режими + -\n«Енгиллаштиринглар, оғирлаштирманглар, сокинлаштиринг, нафрат қилдирманглар», - дедилар».\nШарҳ: Бу тўртта амр-буюруқ-дан иборат бўлган ҳадис олам-олам маънога эгадир. Бу ҳукмлар асосан мусулмонлар ичида диний таълимотни тарқатадиган, дин аҳкомларини одамларга етказувчиларга қарата айтилгандир.\nРасулуллоҳ соллаллоҳу алайҳи васаллам Яманга диний раҳбар сифатида жўнаб кетаётган Муоз ибн Жабал розияллоҳу анҳу ва у кишининг шерикларига у ерга борганда одамлар билан қандай муомала қилишни ўргатаётган пайтларида мана шундай насиҳат қилганлар. Исломни, умуман ҳаётдаги ҳамма нарсанинг енгилини олинглар, оғирлаштирманглар, деган маънодаги гапларни айтганлар.\nРасулуллоҳ соллаллоҳу алайҳи васалламнинг ўзлари Аллоҳ таоло томонидан берилган икки нарсадан исталганини олиш имконияти бўлса, доим енгилини олганлар.\nШунинг учун аҳли илмлар мўмин-мусулмонлар билан муомала қилганда, шариатнинг аҳкомларини баён қилаётганда, саволларга жавоб бераётганда, фатво бераётганда доим енгил томонини олишган, чунки бу Расулуллоҳ соллаллоҳу алайҳи васалламнинг васиятлари, амрлари, ўргатган услублари, ўзлари амал қилган нарсалари бўлган.\nРасулуллоҳ соллаллоҳу алайҳи васаллам яна «Сукунат», яъни бу ерда хурсандчилик томонини олинглар, нафрат қиладиган томонини олманглар», деб айтмоқдалар.\nҲозирги кунга келиб эса бунинг тескариси кузатилмоқда. Енгиллик берилган оят турибди, ҳадис турибди, ҳамма нарса турибди, лекин «йўқ, мен бундай қиламан, фалон жойда фалон дейилган, буниси бўлмайди» деб ишнинг оғир томонини олишади.\nТарғибот ишига келганда ҳам, албатта, одамларни дўзахнинг қаърига тушириб, гапни оғир томонга буриб, одамларнинг нафратини қўзғайдиган гап-сўзларни қилишади.\nБуларнинг ҳаммаси Расулуллоҳ соллаллоҳу алайҳи васалламнинг ҳадисларига, кўрсатган йўлларига, ўргатган таълимотларига зид нарсалардир. Бундай ишларни қиладиган одамлар, кишиларга диний таълимотларни етказиш борасида илмлари йўқ, усулларни ўрганмаган, мазкур ҳадисларни тушуниб етмаган кишилардир. Улар ўзларича ҳаракат қилиб, қош қўяман деб, кўз чиқариб қўйишади. Кўпчиликнинг ичида ноқулай ҳолатларнинг келиб чиқишига сабаб бўлишади.\n«Бани Исроил қавмига меҳмон келди. Ҳовлида уларнинг ити бор эди. Улар:\n«Эй ит! Меҳмонимизга ҳурмагин!» дейишди.\nБас, унинг қорнидаги кучуклари қичқирдилар. Буни Набий соллаллоҳу алайҳи васалламга зикр қилинганда:\nБу бамисоли сиздан кейин бўладиган умматга ўхшайди. Уларнинг эсипастлари уламоларидан ғолиб келадилар», дедилар».\nШарҳ: Бани Исроил қавмига ҳурматли меҳмон келибди. Ҳовлида уларнинг ити бор эди. Улар ит меҳмонни безовта қилмасин дея унга ҳурмасликни тайинлашибди. Бироқ итнинг қорнида болалари бор экан. Ўша кучукчалар онасининг қорнида кечаси билан ғингшиб чиқибди. Меҳмон ғоятда безовта бўлибди. Мазкур қавм ўз меҳмонини ҳурмат қиламан деб, беҳурматликка гирифтор қилибди.\nБу гапни одамлар Расулуллоҳ соллаллоҳу алайҳи васалламга ҳикоя қилиб беришган экан. Расулуллоҳ соллаллоҳу алайҳи васаллам «Бунинг мисоли худди сизлардан кейин келадиган қавмларга ўхшайди. Уларда эси пастлар уламолардан устун, ғолиб бўлади» деган маънодаги гапни айтибдилар.\nАгар шу итни ўз ҳолига қўйишганда, ҳеч нарса бўлмас эди, меҳмон ҳам безовта қилинмас эди. Бироқ ўзларидан ўзлари итни жим қиламан, тинчитаман, деб ундан баттар қилиб қўйишибди.\nБиз бундан ибрат олишимиз лозим. Ичимиздаги билимсиз кишилар уламоларни ҳурмат қилиб, улардан маслаҳат олишга ҳаракат қилишлари керак. Акс ҳолда юқорида зикри келган қавмга ўхшаб ноқулай ҳолатга тушиб қолиш турган гап.\n05:00 / 03.03.2017 1878\n05:00 / 03.03.2017 1784\n2127 05:00 / 04.03.2017\n2064 05:00 / 02.03.2017\nБир киши Расулуллоҳ соллаллоҳу алайҳи васаллам билан Арафотда турган эди. У уловидан йиқилиб тушиб бўйни синиб вафот этди. Набий соллаллоҳу алайҳи васаллам .Уни давоми...\n1849 15:00 / 13 январь\n1836 05:00 / 01.03.2017


Хитой Марказий Осиё ва Россияни “ишончли” ҳамкорликка чорламоқда - BBC News O'zbek\nПрезидент Ислом Каримов 20-21 май кунлари Шанхайда Осиёда Ҳамкорлик ва ўзаро ишонч бўйича Кенгаш деб номланган ташкилотнинг саммитида иштирок этиш учун Хитойга етиб борган.\n"Синхуа" ахборот агентлиги 20 май куни Ислом Каримов ва Хитой президенти Си Жинпин ўртасида учрашув бўлиб ўтганини хабар қилган.\nСинхуага кўра, Президент Ислом Каримов Ўзбекистон ва Хитой ўртасидаги муносабатлар ҳар томонлама кенг ривожланиб бораётганини қайд этиб, Си Цзиньпинни Ўзбекистоннинг "чин дўсти" деб атаган. Ўзбекистон Хитойнинг узоқни кўзловчи стратегиясидан илҳомланишини ҳамда Хитой Ўзбекистоннинг ишончли ҳамкори эканини айтган.\nЎз навбатида Хитой Президенти Си Жинпин "Мен сиз билан яқин алоқани, икки томон учун манфаатли бўлган масалалар бўйича фикр алмашинувни ва Ўзбекистон-Хитой муносабатларини янада ривожлантиришни қўллаб-қувватлашга тайёрман", деб қайд қилган.\nЎзбекистон ва Хитой савдо, иқтисодий, энергетика соҳаларида ҳамкорлик қилиб келади. Хитой раҳбари инфратузилма соҳасидаги ҳамкорликлар, Хитой-Марказий Осиё газ қувури лойиҳасини ривожлантиришга чақирган.\nБугунги кунда Осиёда Ҳамкорлик ва ўзаро ишонч бўйича Кенгашга 24 давлат аъзо. Тўққиз мамлакат ва тўрт халқаро ташкилот унинг кузатувчилари ҳисобланади.\nШанхайдаги саммит Украина инқирози бошланганидан буён Россия, Хитой ва Марказий Осиё республикалари раҳбарларининг илк юзма-юз кўришишларидир.\nУшбу саммитда жаноб Каримов Украинадаги инқироз бошланганидан буён илк бор Президент Путин билан учрашишидир.\nЎзбекистон Қримнинг Россияга қўшиб олинишини тан олмаган ва Украина мустақиллигини ҳимоя қилиб чиққан.\nҚримни Россия ўзига қўшиб олиши Қозоғистон томонидан тушуниш билан қабул қилингани хақидаги баёнот тарқатилди.\nСўнгги ойларда Россия амаллари бутун минтақа мамлакатлари сиёсий доираларида хавотир билан кузатилаяпти, дейиш мумкин, балки Кирғизистон ва Тожикистон томонидан Украина борасида расман баёнот эълон қилинмагани шу билан изоҳланар.\nЎзбекистон Россия мавқесига қарши чиққан минтақадаги ягона давлат бўлди, Ўзбекистон Ташқи ишлар вазирлиги Ўзбекистоннинг Украинанинг ҳудудий яхлитлиги тарафдори экани хақидаги баёнот билан чиқди.\nАксар кузатувчиларга кўра, халқаро минбарларда аксар масалаларда Россия билан Хитой елкама-елка туришига қарамасдан, расмий Пекин Россиянинг Украинага нисбатан юритган сиёсатини дастаклашни истамайди, Хитой ўзида Тибет ёки Шинжон сингари нозик нуқталар борлигини яхши билади.\nСаммитга мезбонлик қилаётган Хитой раҳбарияти "Осиёда Ҳамкорлик ва ўзаро ишонч буйича Кенгаш" деб номланган ташкилотни энди бундан кейин янада кучайтирмоқчи эканларини айтмоқдалар.\nХабарларга кўра, расмий Пекин бу саммитни тарихий саммит бўлиб қолишига интилмоқда, Хитой томонидан жуда жиддий таклифлар ўртага ташланади.\n"Биз бу саммит оркали мамлакатларга Осиёда хавфсизлик ва ҳамкорлик борасида фикрлар алмашадиган платформа таклиф қиламиз", деб айтган Хитой Ташқи ишлар вазири ўринбосари Ченг Гуопинг.\nҚозоғистон Президенти Нурсултон Назарбоев ҳам саммит бошланиши олди Шин Жинпин билан учрашиб, икки томонлама ҳамкорликни муҳокама қилган.\nНазарбоев Қозоқ-хитой муносабатларида иқтисодий ҳамкорлик асосий ўрин тутишини таъкидлаган. Қозоқ раҳбари 2016 йилга бориб товарайирбошлашни 40 миллиард долларгача етказиш режаларини эслатган.\nРоссия ва Хитой муносабатлари\nУкраинадаги воқеалар туфайли Ғарб билан совуқлашган муносабатлар манзарасида Владимир Путин Шарқ, хусусан Хитой билан ҳамкорликни ривожлантиришга эътиборни қаратмоқда.\nХитой Президенти билан учрашган Путин дастлабки музокараларда Украина масаласини муҳокама қилган.\nИккала давлатнинг биргаликдаги қилган мурожаатида Украина инқирозидан хавотирларини изҳор этганлар ва Украинадаги барча минтақаларни музокараларга киришишга даъват қилганлар.\nШунингдек, Москва ва Пекин Россия газини Хитойга экспорт қилиш масаласи бўйича "сезиларли силжиш"га эришдилар, деб айтган Путиннинг матбуот сўзчиси Дмитрий Песков.\nПесковга кўра, газ нархи бўйича томонлар баъзи нуқталарни ҳал қилиб олишлари керак бўлади.\nКузатувчилар фикрича, АҚШ ва Оврўпо билан ёмонлашган муносабатлар манзарасида Россия мамлакат иқтисодида муҳим ўрин тутадиган энергоресурлар нархи бўйича Хитойнинг илгари қабул қилинмаган таклифларига ёнбосиши мумкин.\nРоссия ва Хитой ўртасида ҳарбий-техник ҳамкорлик борасидаги келишувлар тақдири ҳозирча номаълум.\nРоссияга киритилган санкциялар орқасидан икки давлатнинг музокараларда қандай келишувларга келиши АҚШ ва Оврўпони қизиқтириши табиий.\nВладимир Путиннинг ўзи ҳозирда Россия-Хитой ҳамкорлиги минг асрлик тарихи давомида энг яхши нуқтасига етганини таъкидлаган.


Адлия вазири: «Одамлар уйда қолишади, лекин уларнинг эҳтиёжлари ҳеч қаерга йўқолмади»\nДавлат хизматлари учун пандемия билан боғлиқ қийинчиликларни қандай енгиш мумкин? Давлатлар карантин чоралари ва иқтисодий тўсиқлар шароитида нима қилишлари керак? Халқаро савдо ва логистика қандай қийинчиликларга дуч келди? Карантин даврида жамиятни сафарбар қилишда қандай ижтимоий инновациялар ва ақлли қарорлар яхшироқ ёрдам беради? Пандемиядан кейин барқарорликни қандай таъминлаш мумкин?\nУшбу ва бошқа жиҳатлар Озарбайжон Республикаси Президенти ҳузуридаги Давлат хизмати ва ижтимоий инновациялар давлат агентлиги (SAPSSI) томонидан ташкил этилган «COVID-19 га ҳукуматларнинг тезкор жавоби» Глобал веб-форумида муҳокама қилинди. Икки кун 14-15 май кунлари давомида ушбу мулоқот ва тажриба алмашиш, турли мамлакатларнинг инновацион ёндашувларининг муҳокама майдонига айланди. «COVID-19» га қарши курашда ва пандемиядан кейинги даврда ижтимоий инновациялар ҳамда оқилона қарорларнинг ҳал қилувчи ролини давлат хизматларини кўрсатиш механизмлари билан боғлиқ ҳозирги вазиятга алоҳида эътибор қаратилди.\nГлобал веб-форумда дунёнинг турли мамлакатларидан вазирлар ва халқаро ташкилотларнинг юқори лавозимли вакиллари иштирок этмоқда. Ўзбекистон Республикаси адлия вазири Русланбек Давлетов ҳам спикерлар сафида чиқиш қилди.\n«Пандемия даврида давлат хизматлари» сессияси доирасида адлия вазири Русланбек Давлетов республикада давлат хизматлари тизимида юзага келган масалалар ва бу борадаги амалий қарорлар ҳақида ўз фикрларини баён қилди.\nТаъкидланганидек, COVID-19 эпидемиясининг дастлабки кунларидан бошлаб Ўзбекистон раҳбарияти инфекция оммавий тарқалишининг олдини олиш бўйича қатъий чоралар кўрди, жумладан, карантин режими жорий этилди.\n«Мамлакатимизда инфекцияни «ихоталаш» чоралари кўрилди. Одамлар уйда қолишди, лекин уларнинг эҳтиёжлари ҳеч қаерга йўқолмади. Давлат ва унинг ташкилотлари ҳам ўз ролини, вазифаларини қайта кўриб чиқиши, иш услуби ҳамда усулларини ўзгартириши ҳар қачонгиданда долзарб бўлиб турибди. Буларнинг барчаси солиқ тўловчиларнинг ортиб бораётган талабини қондириш учун зарурдир», деди Р. Давлетов.\nМасалан, Адлия вазирлиги ҳузуридаги Давлат хизматлари агентлиги жамоатчилик ва оммавий ахборот воситаларининг диққат марказида бўлди. Давлат хизматлари марказлари автотранспорт воситалари ҳаракати учун рухсат берувчи стикерларни берганлиги сабабли, чеклов чоралари даврида мураккаб вазифалардан бирини амалга оширишига тўғри келди.\nҚаттиқ карантин бўлишига қарамасдан, давлат хизматлари марказлари нафақат иш вақтини қисқартирибгина қолмай, балки 24 соатлик хизматга ўтишди. Аризалар онлайн қабул қилинди. Ўн кун ичида ўртача 200 мингдан ортиқ ариза кўриб чиқилди, уларнинг фақат 15% мезонларга мувофиқ деб топилди.\nАҳоли хавфсизлигини таъминлаш учун электрон давлат хизматлари турлари сезиларли даражада кўпаймоқда. Ҳозирда мавжуд тизимда 140 дан ортиқ давлат хизматлари кўрсатилаётган бўлса, йил охирига қадар унга яна 50 та қўшимча хизмат қўшилиши режалаштирилган. Янгиликлардан яна бири фуқаролар томонидан уйдан чиқмасдан, масофадан туриб электрон имзо калитини олиш имконияти бўлди.\nДавлат хизматлари марказларининг замонавий бинолари қурилиши давом этмоқда, йил охирига қадар қарийб 200 та марказ биноси қурилиши тугалланиши кўзда тутилган. Шундай қилиб, аҳоли постпандемик даврда энг қулай шароитларда давлат хизматларини олиши мумкин. Бироқ, биринчи навбатда, онлайн хизматларни тақдим этишга ўтиш лозим. Бу ҳозир амалга оширилмоқда ҳам, бу давлат ва фуқароларнинг ўзаро ҳамкорлигининг истиқболидир.\n«Умуман олганда, биз жуда кўп нарсани ўргандик, пандемиядан хулоса чиқардик. У бизнинг заиф томонларимизни кўрсатди, такомилга муҳтож бўлган тузилмаларни аниқлади. Бундан ташқари, биз қутулишимиз керак бўлган нооқилона бюрократияга дуч келдик. Шу муносабат билан, янги маъмурий муносабатларни қуришнинг замонавий инновацион усулларини тадқиқ қилиш ва жорий этиш, ушбу соҳадаги давлат тузилмаларининг мақсад ва вазифаларини тубдан қайта кўриб чиқиш, бизнесни қўллаб-қувватлаш воситаларига алоҳида эътибор бериш, хизмат кўрсатишнинг умумий тартиб-таомилларини қайта кўриб чиқиш бошланди. Масалан, вазирлик бизнес учун лицензиялар ва рухсатномалар сонини икки баробарга қисқартириш тўғрисидаги қонун лойиҳасини тайёрлади», - деди адлия вазири.\nГлобал веб-форумда SAPPSI (ASAN Service) раиси Ульви Мехтиев, ICESCO Бош директори Салим М. Аль-Малик, БМТТД маъмури Ахим Штайнер, Жаҳон иқтисодий форуми президенти Борге Бранде, Европа ташқи алоқалар хизмати (EEAS) бошқарувчи директори ўринбосари Люк Девинь ва бошқалар сўзга чиқишди.


Шри-Ланкадаги портлашларда қурбон бўлганлар сони 300 нафарга яқинлашди (ВИДЕО)\nШри-Ланкада 21 апрель куни содир бўлган 8 портлаш чоғида 290 киши нобуд бўлди. Бу ҳақда мамлакат полицияси душанба куни эрталаб маълумот тарқатди. Қурбонларнинг камида 32 нафари хорижлик бўлиб, улар орасида АҚШ, Туркия, Ҳиндистон, Хитой, Дания, Ҳолландия, Британия ва Япония ватандошлари бор. Ҳужумлар чоғида яраланган 500 дан зиёд одам касалхоналарга етказилган.\nШри-Ланкадаги портлаш қурбонлари сони 290 нафарга етди\nПортлашлар Пасха ибодати ўтаётган уч черковда ҳамда пойтахт Коломбодаги бир неча меҳмонхонада содир бўлган. Ҳужум ортида ким тургани ҳали аниқ эмас, бироқ полиция портлаш содир бўлган куниёқ бир неча кишини ҳибсга олган.\nАввалроқ жорий этилган комендантлик соати бугунга келиб бекор қилинди, бироқ гувоҳларга кўра, ҳарбийлар портлатилмиш меҳмонхоналар жойлашган кўчани қўриқлашда давом этмоқда.\nШри-Ланка ҳукумати портлашлар турли дин мансублари ўртасида катта тўқнашувлар келтириб чиқариши мумкинлигидан хавфсирамоқда. Полиция маълумотларига кўра, якшанба куни бир масжид ва мусулмонларга қарашли икки дўконга ўт қўйишга уринилган.


- Март 02, 2021\nИшорат иймон шаройитиға\nБилки, иймон шаройити бордур,\nАҳли иймон аро муқаррардур.\nБириси – ғайбқа кетур иймон,\nБўлди иймон йаъси бедармон.\nҒайб оламини хоссайи Ҳақ бил,\nСўз будур, шаръ ичра мундоқ бил.\nЯна Ҳақдин керак умид ила бийм,\nМуни деб юрма: бор Худойи карим.\nЯна билгил ҳалол ҳақни ҳалол,\nБил ҳаромни ҳам ҳарому вубол.\nТенгрининг душманиға душман бўл,\nТенгрининг севганини севган бўл.\nИймон шартларининг баёни\nБилгинки, иймоннинг шартлари бордир, (бу шартлар) аҳли иймон ўртасида муқаррар қилингандир. Биринчи, ғайбга иймон келтир. Иймон йаъси, яъни умидсизлиги бедармон дарддир. Ғайб оламини Ҳақ таъолонинг хос ишларидан, сирларидан деб бил. (Муҳим) сўз ана шудир, шариъатда (эътиқод) ана шундай деб бил.\nЯна Аллоҳдан умид билан қўрқув (хавф ва ражо) бўлиши лозим, Аллоҳим карамли, деб юр(иб ғафлат ва ҳалокатга қол)ма.\nЯна ҳалол ҳақни ҳалол деб бил, ҳаромни ҳаром ва вабол – гуноҳ деб эътиқод қил. Аллоҳнинг душманига душман бўл, Аллоҳнинг севганини севган бўл – дўстига дўст бўл.\nИЗОҲ. Хавф ва ражо (қўрқув ва умид) иймон қушининг икки қанотидир. Юқорида айтилганидек, бу иккиси баробар бўлиши шартдир. Аллоҳнинг раҳматидан умид узиш мумкин эмаслигига далил ушбу ояти каримадир:\nЗумар сураси, 53-оят маъноси: “Айтингки: «(Аллоҳ бундоқ дер:) «Эй Менинг ўз ўзларига қарши (гуноҳ қилиб) ҳаддан ошган бандаларим! Аллоҳнинг раҳматидан умид узманглар!..»\n“Муни деб юрма: бор Худойи карим” сатри ушбу ояти каримага ишорат қилади Луқмон сураси, 33-оят маъноси: «(Эй инсонлар!) Ўта алдамчи (шайтон ва унинг дўстлари) ҳам сизларни Аллоҳ(нинг афви, карами ва марҳамати кенг, гуноҳлар қилиб яйраб қолаверинглар деган фириб) билан алдаб қўймасин (гуноҳга ботириб, ибодатдан чалғитмасин)!».\nДругие материалы в этой категории: « Амирлар тахтга ўтиришдан олдин Бухородаги қайси авлиё қабрини зиёрат қилган?\tСохта салафийлар кимлар? »


ЎЗБЕКИСТОН — ФРАНЦИЯ ҲАМКОРЛИГИ ЯНАДА МУСТАҲКАМЛАНМОҚДА - Ўзбекистон овози газетаси\nФеруза ЭШМАТОВА, Олий Мажлис Қонунчилик палатасининг Халқаро ишлар ва парламентлараро алоқалар қўмитаси раиси ўринбосари:\n— Франция узоқ тарихга эга, иқтисодиёти, маданияти, илм-фани ривожланган, икки юз йилдан ортиқ демократик тараққиёт тажрибасига эга мамлакат сифатида эътироф этилади. Йирик индустриал-аграр мамлакат сифатида саноат ва қишлоқ хўжалиги маҳсулотлари етиштириш ҳажми бўйича дунёда етакчи давлатлардан бири ҳисобланади.\nМамлакат ялпи ички маҳсулот (ЯИМ) ҳажми салкам 3 триллион АҚШ долларини, ЯИМни киши бошига тақсимлаганда эса қарийб 45 минг долларни ташкил этади. Хорижий мамлакатларга сармоя киритиш ҳажми бўйича ҳам пешқадамлар сафида бўлиб, ушбу кўрсаткич бўйича дунёда АҚШдан сўнг иккинчи ўринда туради. Чунончи, биргина 2014 йилда француз компаниялари томонидан дунё мамлакатларига салкам 250 миллиард АҚШ доллари миқдорида сармоя киритилган. Жаҳондаги энг йирик 500 компаниянинг 39 таси француз компанияларидир.\nУшбу рақамлар ортидаги юқори иқтисодий салоҳият Францияга халқаро майдонда муҳим ўрин эгаллашга имкон бермоқда.\nТаъкидлаш жоизки, Ўзбекистон мустақилликка эришгач, биринчилардан бўлиб мамлакатимиз мустақиллигини тан олган давлатлардан бири ҳам Франциядир. Ўзбекистон ва Франция ўртасидаги дипломатик муносабатлар 1992 йил 1 мартда ўрнатилган. 1992 йил июнь ойидан бошлаб Франциянинг Ўзбекистонда, 1995 йил март ойидан эса Ўзбекистоннинг Францияда элчихонаси фаолият юритиб келмоқда.\nЎтган давр мобайнида мамлакатларимиз ўртасидаги дўстона алоқаларнинг фаоллашувида парламентлараро ҳамкорлик ҳам алоҳида аҳамият касб этиб келмоқда. Олий Мажлис Қонунчилик палатасида «Ўзбекистон — Франция» дўстлик гуруҳи фаолият олиб бормоқда. Франция парламенти вакиллари мамлакатимизда ўтказиладиган халқаро анжуманларнинг фаол иштирокчилари ҳисобланади. Ўз ўрнида, Олий Мажлис вакиллари ҳам Францияда ўтадиган халқаро тадбир ва икки томонлама учрашувларда мунтазам қатнашиб келади.\nҚайд этиш жоизки, икки мамлакат ўртасида кўплаб соҳаларда тенг шериклик тамойилига асосланган ҳолда самарали ҳамкорлик йўлга қўйилган. Давлатларимиз ўртасида, айниқса, сиёсий, савдо-иқтисодий, маданий, илмий-гуманитар соҳаларда кенг ҳамкорлик алоқалари ўрнатилган бўлиб, бундан ҳар икки давлат ҳам манфаатдордир.\nФранция Ўзбекистон Республикасининг Европа Иттифоқидаги энг муҳим шерикларидан бири бўлиб, 2017 йилда мамлакатларимиз ўртасидаги ўзаро товар айирбошлаш ҳажми 251,6 миллион АҚШ долларини ташкил этди. Бироқ, бу кўрсаткич кейинги икки йилда сезиларли даражада ошган бўлса-да, ҳали мавжуд имкониятлардан анча паст.\nБугунги кунда «Эйрбус», «Текнип», «Обертюр», «Талес», «Сериннов», «Комау Франс» каби ўнлаб француз компаниялари мамлакатимизда турли савдо-иқтисодий лойиҳаларни амалга ошириб келмоқда. Икки томонлама муносабатлар нафақат савдо-иқтисодий, балки сиёсий, маданий, илмий-маърифий ва бошқа кўплаб соҳаларда ҳам жадал ривожланмоқда. Юртимизга энг кўп сайёҳ айнан Франциядан ташриф буюриши ҳам фикримизни тасдиқлайди.\nЎзбекистон — Франция муносабатларидаги муштаракликни мамлакатларимиз ўртасидаги ўзаро ҳурмат ва ишонч тобора ортиб бораётганида кўриш мумкин. Давлатларимизнинг муҳим аҳамиятга эга бўлган кўпгина муаммоларни ҳал қилиш борасидаги позицияси ҳам бир-бирига яқин. Икки мамлакатнинг халқаро сиёсий майдонда содир бўлаётган воқеа-ҳодисаларга нисбатан билдираётган муносабати, низоларни тинч йўл билан ҳал этишга бўлган интилиши бунга яққол далилдир.\nПрезидентимиз Шавкат Мирзиёевнинг Франция Президенти Эммануэль Макроннинг таклифига кўра ушбу мамлакатга расмий ташрифи Ўзбекистон — Франция алоқаларини янги босқичга кўтаришда муҳим амалий қадам бўлиши муқаррар. Президентимизнинг Европа қитъасига биринчи ташрифи ҳисобланган ушбу сафар давомида савдо-иқтисодий, маданий-гуманитар, илмий-техникавий ва бошқа соҳаларда қатор битим ва шартномалар имзоланиши кутилмоқда.\nБу воқеа тўғридан-тўғри хорижий инвестицияларни мамлакатимиз иқтисодиётига жалб қилиш, савдо-иқтисодий, маданий-гуманитар алоқаларни мустаҳкамлаш, бизнес-тузилмалар ўртасида ҳамкорликни ривожлантириш учун қулай имконият яратиши шубҳасиз. Қолаверса, Франция, у орқали бутун Европа жамоатчилиги эътиборини мамлакатимизда юз бераётган кенг кўламли ўзгаришлар натижаларига қаратиш имконияти пайдо бўлади.


Коронавирусга чалинганлар сони 186 мингга яқинлашди\n01 декабр 2021, Тошкент вақти: 04:52\nЎзбекистонда 30 октябрь ҳолатига кўра, коронавирусга чалинганлар сони 185 963 кишига етди. Соғлиқни сақлаш вазирлигининг билдиришича, бир кунда яна 316 кишида коронавирус аниқланган.\nБеморлардан икки киши вафот этиб, жами ўлганлар сони расман камида 1323 нафарни ташкил қилмоқда.\nЯнги касалланиш ҳолатлари бўйича биринчи учликда Тошкент шаҳри (103 киши), Тошкент вилояти (68 киши) ва Фарғона вилояти (24 киши) бормоқда.\nКасалликдан соғайганлар жами 181 675 нафарга етди ва соғайиш кўрсаткичи 98 фоизни ташкил этмоқда.


Xiaomi’нинг коронавирусга қарши товари туфайли унинг ўз сайти ишдан чиқди! - Terabayt.Uz\nШу кунларда коронавирус сабабли Хитойда кўплаб оммавий тадбирлар тўхтатилган. Жумладан, «Хитойча Apple» ҳам ўзининг навбатдаги флагманлари – Xiaomi Mi 10 смартфонларининг тўлақонли тақдимотини бекор қилган, яна...\nЎҚИНГ: Xiaomi’нинг барча дўконлари ёпиляпти – вазият ўта жиддий!\nЭпидемия муносабати билан, Xiaomi инфекциядан ҳимояловчи махсус тиббий ниқоб ишлаб чиқди ва жамоавий молиялаштириш майдончаси бўлмиш Youpin краудфандинг сайтида сотувга қўйди.\nXiaomi medical surgical mask деб номланувчи ушбу тиббий ниқобга талаб шу даражада катта эканки, сайт чеклов ўрнатишга мажбур бўлди. Яъни, ҳар бир фойдаланувчи фақат биттагина тўплам (20 дона) ниқоб харид қила олади. Тиббий ниқобларнинг ушбу тўплами 39,9 юань (тахминан 5,75 АҚШ доллари) туради, эпидемия ўчоқларидан саналмиш Хубэй провинциясидаги мижозлар учун эса махсус чегирмалар жорий этилган.\nXiaomi medical surgical mask сотила бошлаши билан хитойликлар уни харид қилиш учун Youpin сайтига шунчалик ёпирилиб киришдики, бутун сайтда вақтинчалик техник муаммо юзага келди. Компания ҳатто махсус баёнот билан чиқиш қилди – унда краудфандинг майдончаси сайтига кириш трафиги кутилмаган даражада ошиб кетгани учун маълумотларни қайта ишлашга улгура серверлар олмай қолгани айтилган.\nСотувдаги махсус тиббий ниқоблар кечанинг ўзидаёқ тугаган, Xiaomi вакиллари товарнинг иккинчи партияси келиши билан хабар беришни ваъда қилишган. Хитой оммавий ахборот воситаларининг маълум қилишича, коронавирус эпидемияси тарқала бошлаган, дея тахмин қилинган Ухань провинцияси ва бошқа карантиндаги ҳудудлар аҳолисига Xiaomi аввалроқ бундай ниқобларни бепул жўнатган экан.\n#Xiaomi #вирус #Хитой #Xiaomi medical surgical mask


Ичаклар микрофлорасини яхшилайдиган маҳсулотлар - 03.06.2021, Sputnik Ўзбекистон\nПарҳезшунос-шифокорнинг сўзларига кўра, ичаклар тозаланиши учун тўғри овқатланиш муҳим. 03.06.2021, Sputnik Ўзбекистон\nТОШКЕНТ, 3 июн — Sputnik. Парҳезшунос-шифокор Михаил Гинзбург "Россия-1" телеканали эфирида ичаклар микрофлорасини яхшилайдиган маҳсулотларни айтди.Мутахассиснинг сўзларига кўра, ичаклар тозаланиши учун тўғри овқатланиш муҳим, энг фойдали маҳсулотлардан бири - бу қора олхўри.Бундан ташқари, мутахассис озиқ-овқат толасига бой бўлган сули ёрмасидан тайёрланадиган бўтқа ичакларга ижобий таъсир кўрсатади."Сули жуда мазали ва фойдали. У қоннинг липид таркибини яхшилайди. Бу соғлом овқатланиш, кунига бир порция ейишни маслаҳат бераман", - дейди Гинсбург.Шунингдек, мутахассис лавлагини ҳам фойдали озиқ-овқат рўйхатига киритди."Озиқ-овқат толаси ва пектинлар. Лавлаги организмдаги ортиқча суюқликни чиқариб ташлайди, қон босимини яхшилайди ва қон томирларини эластик қилади", - деди у.Шифокор лавлаги шарбатини ичишни маслаҳат берди.\n19:07 03.06.2021 (янгиланди: 19:11 03.06.2021)\nПарҳезшунос-шифокорнинг сўзларига кўра, ичаклар тозаланиши учун тўғри овқатланиш муҳим.\nТОШКЕНТ, 3 июн — Sputnik. Парҳезшунос-шифокор Михаил Гинзбург "Россия-1" телеканали эфирида ичаклар микрофлорасини яхшилайдиган маҳсулотларни айтди.\nМутахассиснинг сўзларига кўра, ичаклар тозаланиши учун тўғри овқатланиш муҳим, энг фойдали маҳсулотлардан бири - бу қора олхўри.\n"Унинг таркибида жуда кўп миқдордаги озиқ-овқат толаси бор ... У шунингдек шиш пайдо бўлишини олдини олади ... кунига 100-150 грамм ейиш мумкин. Унда шакар жуда кўп ва, албатта, меъёридан ортиқ қора олхўри истеъмол қилмаслик керак", - дейди доктор.\nБундан ташқари, мутахассис озиқ-овқат толасига бой бўлган сули ёрмасидан тайёрланадиган бўтқа ичакларга ижобий таъсир кўрсатади.\n"Сули жуда мазали ва фойдали. У қоннинг липид таркибини яхшилайди. Бу соғлом овқатланиш, кунига бир порция ейишни маслаҳат бераман", - дейди Гинсбург.\nШунингдек, мутахассис лавлагини ҳам фойдали озиқ-овқат рўйхатига киритди.\n"Озиқ-овқат толаси ва пектинлар. Лавлаги организмдаги ортиқча суюқликни чиқариб ташлайди, қон босимини яхшилайди ва қон томирларини эластик қилади", - деди у.\nШифокор лавлаги шарбатини ичишни маслаҳат берди.


Тошкентда халқаро IYS-2017 ёшлар саммити иш бошлади – Газета.uz\nТошкентда халқаро IYS-2017 ёшлар саммити иш бошлади\nЁшлар саммитининг 400 нафардан зиёд иштирокчилари уч кун давомида янги ижтимоий лойиҳаларни ишлаб чиқади.\nLotinchada 25 март 2017, 10:26 Жамият\n24 март куни пойтахтдаги Ёшлар ижод саройида «Менинг Ватаним — менинг фахрим» шиори остида Халқаро IYS-2017 ёшлар саммити иш бошлади. Тадбирда Ўзбекистоннинг барча ҳудудларидан 400 нафардан зиёд ёшлар ҳамда 30 нафар хорижий вакил иштирок этмоқда.\nЎтган йилги съезд мувафаққиятли якунланганидан сўнг 1000 нафардан зиёд абитуриентлар, ўқувчилар ва талабалардан иборат иқтидорли ёшлар IYS-2017 саммитида иштирок этишга тайёр эканини билдирган эди. Онлайн сўровномадан сўнг 400 нафар ёш танлаб олинди. Уч кун давомида улар ёшлар саломатлигини сақлаш, муҳандислик ва ахборот технологиялар, ёшларнинг жамият, иқтисодиёт ва бизнесдаги роли, хорижий тиллар ва медиа йўналишларида суб-конференциялар иштирокчисига айланади.\nМасалан, муҳандислик ва ахборот технологияларига бағишланган анжуманда IT-билимларни ошириш ва бюджет маблағлари талаб қилинмайдиган «тенгдош-тенгдошга» шаклидаги курсларни очиш масалалари муҳокама қилинади. Шундан сўнг ёшлар янги ижтимоий лойиҳаларни ишлаб чиқишга киришади. Уларнинг энг яхшилари эса ҳаётга татбиқ этилади.


14:30 / 29.04.2020 3504 pdf Ўқиш режими + -\nБу воқеа Америкадаги касалхоналарининг бирида бўлиб ўтган. Мисрлик бир шифокор Америкага малака ошириш учун боради. У ерда ҳамкасби бошқа дин вакили насроний шифокор билан дўстлашиб қолади. Улар жуда кўп суҳбатлашар эди. Суҳбатларининг аксар қисми динга бориб тақалар эди. Мусулмон шифокор ҳамкасбига Қуръон, унинг мўъжизалиги, у барча илмлар билан ҳамоҳанглиги ҳақида кўп сўзлар ва Қуръондан мисоллар келтирар эди. Насроний шифокор ҳам шунга яраша жавоб берарди. Аммо Инжилдан мисол келтира олмасди.\nБир куни шундай воқеа рўй берди ва бунинг оқибатида насроний шифокор ўз динини тарк этиб, Исломни қабул қилди. Кеч кириши билан икки аёл касалхонага кетма-кет олиб келинди. Иккиси ҳам ҳомиладор эди. Аксига олиб катта шифокорлар йўқ, икки ҳомиладор аёллар эса кўзи ёрий бошлаган. Туғиш кутиб турмайдику, катта шифокор келгунича ҳамширалар шошиб ҳаракатга тушиб қолишди. Бир амаллаб ҳамширалар икки аёлни туғдириб олишди. Тўс тўполон, ҳаяжондан ҳамширалар аёлларнинг боласини адаштириб қўйишди. Яъни, янги туғилган чақалоқларнинг онаси кимлигини унутиб қўйишди. Аниқроғи аёлларнинг бири ўғил, иккичиси қиз туққан эди. Ҳамширалар нима қилишини билмай, шифохона ҳовлисида суҳбатлашиб турган насроний ва мусулмон шифокорга мурожаат қилишди. Насроний шифокор мийиғида кулиб, истеҳзо билан мусулмонга қарата: «Қуръон ҳамма нарсани баён қилган, дейсан, қани бўл, ҳамшираларга ёрдам бер!», дейди. Мусулмон табиб: «Ҳозир», деганича, ичкарига кириб кетди. У Мисрдаги Азҳар университети олимларининг бири билан боғланиб, бу ҳақида маслаҳат сўради.\nОлим унга: «Мен табобатни тушунмайман. Аммо Қуръонда «бир ўғилга икки қиз насибаси» (Нисо сураси, 11-оят), дейилган. Шу ҳақида яхшилаб фикр қилиб кўр», дейди.\nМусулмон табиб кўп ўйлаб, охири икки аёлни сутини тадқиқ қилиш керак деган фикрга келади. Тадқиқот натижасида, ўғил туққан аёлнинг сути, қиз туққан аёлнинг сутига қараганда икки ҳисса кўп, ундаги модда ва витаминларга бой экани маълум бўлади.\nБу воқеадан сўнг америкалик насроний шифокор шаҳодат келтириб, Исломга кирганини эълон қилади.\nМамлакат 01:33 / 26.05.2020\nДархақиқат, Қуръон мўжиза. Ҳали биз билмаган қанча мўъжизавий сир синоат бор. Алхамдулиллах.\nДилшод 01:59 / 02.05.2020\nАлхамдулиллах динимизнинг мукаммал эканига ва қуръони каримнинг биз мўмин-мусулмонлар учун энг керакли дастуруламал эканига яна бир бор исбот, Субҳаналлоҳ.\nБахтиёр 05:37 / 01.05.2020\nРўзани лозим тутинг, унга ўхшаши йўқдир\n18:30 / 29.04.2020 790\nБу юзни жаҳаннам оловидан тўса оласанми?\n07:24 / 30.04.2020 577\n1797 15:00 / 19.11.2020\nНабавий табобат ва замонавий тиббиёт\nМаълумки, тиббиётда шахсий гигиена деб аталувчи тушунча мавжуд. Шахсий гигиена ҳар бир кишининг ўзига ва ёшига боғлиқ бўлиб, ақлий ва жисмоний меҳнатни тўғри давоми...\n2821 11:59 / 29.10.2018\nАллоҳ таоло Қуръони Каримнинг Қиёмат сурасида шундай марҳамат қилади .Қиёмат куни билан қасам. Ва маломатчи нафс билан қасам. Инсон Бизни унинг давоми...\n1639 11:30 / 19.09.2019\nГерманияда истиқомат қилувчи бир мусулмон оилага Аллоҳ таоло фарзанд неъматини берибди. Улар суннатга амал қилган ҳолда еттинчи куни болани сочини олдириб ақиқа давоми...\n5149 14:30 / 01.01.2020


Қабр зиёрати - Динда саволим бор\nХозирги вақтда: 25 авг 2019, 18:14\nРўйҳатдан ўтган: 12 авг 2017, 15:51\nПост BINTU_Abdu » 31 май 2018, 16:14\nАссалому алайкум! Аёл киши қабристонга зиёрат қилгани кирса бўладими?\nЖавоб: Қабр зиёрати\nПост Одинахон Муҳаммад Юсуф » 10 Июн 2018, 10:11\n«Пайғамбаримиз соллаллоҳу алайҳи васаллам:\n“...Бас, у(қабр)ларни зиёрат қилинг. Албатта, улар охиратни эслатади”, дедилар»(Ҳадиснинг тўлиқ матни қуйида келтирилади).\nУшбу ҳадиси шарифда Пайғамбаримиз соллаллоҳу алайҳи васаллам қабрларни зиёрат қилишнинг ҳикматларидан асосийсини эслатиб ўтмоқдалар.\nУ ҳам бўлса, охиратни эслашдир. Охиратни эслаган одам эса дунёни қўйиб, охират ҳаракатини кўпроқ қилади. Яна ўлганларни кўриб, ибрат олиш, ўлимни ёдга олиш, дунё муҳаббатини кетказиш, манманлик, мақтаниш ва ғурурланишни тарк қилиш ҳам қабр зиёратининг ҳикматларидандир.\nҚабр зиёратининг ҳукми\nРасулуллоҳ соллаллоҳу алайҳи васаллам Исломнинг илк даврларида қабрларни зиёрат қилишни тақиқлаган эдилар. Чунки унда баъзи жоҳилия даврининг одатлари сақланиб қолган бўлиб, айрим қабилалар мақтаниш ва ғурурланиш учун ўликларининг қаҳрамонликларини санаб, бақир-чақир қилар, ошкора йиғи-сиғига зўр берар эдилар. Ислом одоб ва аҳлоқи инсонлар қалбига ўрнашгач, қабрлар зиёратига изн берилди.\nعَنْ سُلَيْمَانَ بْنِ بُرَيْدَةَ عَنْ أَبِيهِ عَنِ النَّبِيِّ قَالَ: قَدْ كُنْتُ نَهَيْتُكُمْ عَنْ زِيَارَةِ الْقُبُورِ فَقَدْ أُذِنَ لِمُحَمَّدٍ فِي زِيَارَةِ قَبْرِ أُمِّهِ فَزُورُوهَا فَإِنَّهَا تُذَكِّرُ اْلآخِرَةَ. رَوَاهُ الْخَمْسَةُ إِلاَّ الْبُخَارِيَّ وَاللَّفْظُ لِلتِّرْمِذِيِّ.\n“Сизни қабрларни зиёрат қилишдан қайтарган эдим. Батаҳқиқ, Муҳаммадга онасини зиёрат қилишга изн бўлди. Бас, у(қабр)ларни зиёрат қилинг. Албатта, улар охиратни эслатади”, дедилар”.\nБешовларидан фақат Бухорий ривоят қилмаган. Лафз Термизийники.\nБу ҳадисдан маълум бўладики, Расулуллоҳ соллаллоҳу алайҳи васаллам нафақат изн бердилар, балки бу ишга амр қилдилар, тарғиб этдилар.\nУламолар эркакларнинг қабрларни зиёрат қилишлари мумкинлиги борасида барчалари иттифоқ бўлишган. Лекин аёлларнинг зиёратини эса жумҳур уламолар макруҳ санашган.\nعَن أبي هُرَيْرَة رَضِيَ اللَّهُ عَنْه أَن رَسُول الله صَلَّى اللَّهُ عَلَيْهِ وَسَلَّم قَالَ : " لعن الله زوارات الْقُبُور" . أخرجه التِّرْمِذِيّ\n“Аллоҳ қабрларни зиёрат қилувчи аёлларни лаънатласин”, дедилар”.\nУшбу ҳадисда аёл кишиларнинг қабрлар зиёратига бориши яхши эмаслиги қаттиқ таъкидланмоқда.\nЖумҳур уламолар: «Ҳадисда айтилган лаънат қабрлар зиёратига бориб, дод солиб йиғлаган, сабрсизлик қилган ва ношаръий хаттиҳаракатлар қилган аёлларга хосдир», дейдилар.\nҲанафий мазҳаби уламолари эса макруҳ эмас, дейишган ва бунга юқорида биринчи келтирилган ҳадисни далил қилиб келтирадилар.\nАлхойрур-Ромлий: “Агар бунда бу зиёрат ўзларини ҳафагарчилик, доимгидек йиғи-сиғиларини, бақир-чақирларини янгилаш учун бўлса, жоиз эмас. Агар йиғламасдан, қариндош-уруғчилик муҳаббати эътиборидан, солиҳ кишиларнинг қабрлари зиёрати билан ибратланиш мақсадида борса, ёши ўтган бўлса, зарари йўқ, бўйи етган қиз бўлса, макруҳ бўлади”, деб, икки ҳадисни мувофиқлаштирган. Ибн Обидин раҳматуллоҳи алайҳ: “Бу гўзал мувофиқлаштириш”, деб эътироф этган. \nАҳмад Иззуддин ал-Байянуний ўзининг “Таҳорат ва намоз ҳукмлари” китобининг “Қабрларни зиёрат этиш ва уларнинг ҳаққига дуо қилиш” боби, 147-саҳифасида қуйидагиларни ёзади: “Қабрларни зиёрат қилиш эркаклар учун жоиз бўлганидек, агар фитна хавфи бўлмаса, охиратни эслаб, ўлимдан ибрат олиш учун аёллар ҳам зиёратга борсалар, жоиз. Агар зиёрат сафар масофасида бўлса, унда албатта, маҳрам бўлиши шарт”. \nРасулуллоҳ соллаллоҳу алайҳи васаллам ва бошқа пайғамбарларнинг қабрларини зиёрат қилиш эса бундан мустасно.\nАёллар ўзлари юраётган йўлларида бирор қабр учратсалар, унинг эгасининг ҳаққига дуо қилишлари мумкин.\nҲозир форумда: فطمة va 16 меҳмонлар\nМавзу - Қабр зиёрати


Канар оролларида вулқон отилиши ортидан минглаб одам эвакуация қилинди\n25 октябр 2021, Тошкент вақти: 09:17\nСўнгги марта мазкур вулқон 1971 йилда отилган эди.\nКанар архипелаги таркибидаги Ла-Пальма оролида вулқон отилиши оқибатида 19 сентябрь куни тўртта қишлоқ аҳолиси эвакуация қилинди.\nИспания Бош вазири Педро Санчес шошилинч равишда Ла-Пальма оролига бориб, маҳаллий ҳокимият билан учрашди.\nКанар ороллари президенти Анхель Виктор Торрест вулқон отилган ҳудуддан беш мингга яқин киши хавфсиз жойга кўчирилганини маълум қилди.\nОлимлар ўтган ҳафтада вулқон жойлашган ҳудудда 22 мингдан кўп ер силкиниши қайд этилганини билдирган.\nВулқон отилишига зилзила сабаб бўлгани айтилмоқда. Сўнгги марта мазкур вулқон 1971 йилда отилган эди.


ЎзА - Жузқудуқ овулида 2-умумтаълим мактабининг янги биноси фойдаланишга топширилди\n29.08.2017 16:11 Чоп этиш версияси\nЖузқудуқ овулида 2-умумтаълим мактабининг янги биноси фойдаланишга топширилди\nЭнг улуғ, энг азиз айём – Мустақиллик байрамининг 26 йиллиги муносабати билан Навоий вилоятининг олис туманларида замонавий уй-жой ва ижтимоий иншоотлар фойдаланишга топширилгани ҳудуд аҳолиси кайфиятини янада кўтариб юборди.\nУчқудуқ ва Томди туманлари овулларида тиббиёт, мактабгача таълим муассасалари, умумтаълим мактаблари, замонавий уй-жойларни фойдаланишга топшириш маросимлари ўтказилди.\nПрезидентимизнинг 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси ҳудудларни янада тараққий эттириш ва аҳоли фаровонлигини юксалтиришда муҳим дастуриламал бўлиб хизмат қилаётгани таъкидланди. Давлатимиз раҳбарининг жорий йил 25 апрелдаги Навоий вилоятининг олис чўл туманлари аҳолиси турмуш даражасини янада оширишга доир қўшимча чора-тадбирлар тўғрисидаги қарори овулларга замонавий инфратузилма олиб кириш, ҳудуд аҳолисига муносиб турмуш шароити яратишга хизмат қилмоқда.\nЖузқудуқ овули Учқудуқ туманининг чекка ҳудудларидан. Овул ёшларининг замонавий шароитларда таълим олишини янада яхшилаш мақсадида 2-умумтаълим мактабининг янги биноси фойдаланишга топширилди.\nТаълим масканининг тантанали очилиш маросимида Қозоғистон Республикасининг мамлакатимиздаги Фавқулодда ва мухтор элчиси Ерик Утембаев ва бошқалар Ўзбекистонда ёшларнинг замонавий таълим ва касб-ҳунарларни пухта эгаллаши, хорижий тилларни ўрганиши учун барча шароитни яратишга қаратилаётган доимий эътибор юксак самаралар бераётганини таъкидлади. Қизилқум чўлларида ўзбек ва қозоқ миллатига мансуб аҳоли аҳил-иноқ яшаб, юрт равнақи йўлида ҳамжиҳатликда меҳнат қилаётгани бундай эзгу ишлар самарадорлигини янада оширишда муҳим омил бўлмоқда.\nЗамонавий мактаб қозоқ ва бошқа хорижий тиллардаги зарур дарслик ва адабиётлар билан таъминланган. Компьютер хонасида ўқувчиларнинг ахборот-коммуникация воситаларидан кенг фойдаланиши учун барча шароит мавжуд. Синф хоналар замонавий тарзда жиҳозланган.\nЯнги мактабга Қозоғистон Республикасининг Ўзбекистондаги элчихонаси ва Республика қозоқ миллий маданий маркази томонидан зарур ўқув жиҳозлари, планшет ҳамда қозоқ тилидаги 300 адабиёт топширилди. Овулга рақамли телевидение сигналини қабул қилиш мосламаси ўрнатилиб, миллий каналларимизни томоша қилиш имконияти яратилди. Тез орада ҳудудда интернет тармоғи йўлга қўйилиб, ўқувчилар виртуал оламдан кенг фойдалана бошлайди.\nОвулдаги 2000 йилда қурилган тиббиёт муассасаси реконструкция қилиниб, “Саломатлик-2” лойиҳаси асосида зарур тиббий ускуналар билан жиҳозланди. Айни пайтда бу ерда 1 шифокор ва 3 ўрта тиббиёт ходими аҳолига сифатли тиббий хизмат кўрсатмоқда. Шу куни “Жузқудуқ” қишлоқ врачлик пунктига “Damas” русумли тез тиббий ёрдам машинаси топширилди.\nОвулда 30 ўринга мўлжалланган 2-“Қуёшжон” мактабгача таълим муассасасининг “Бобек” 4-филиали реконструкция қилиниб, фойдаланишга топширилди. Болажонлар учун барча шароит яратилган муассаса хоналари замонавий жиҳозлар билан таъминланган.\nДавлатимиз раҳбарининг юқорида зикр этилган қарори асосида овулдаги бўш турган 4 турар жой биноси замонавий кўринишга келтирилиб, уй-жойга муҳтож оилаларга бепул бериладиган бўлди. Овулдаги 2-умумтаълим мактабида ўқитувчи сифатида иш бошлаган Усмоновлар оиласи ана шундай замонавий шароитларга эга хонадонга кўчиб ўтди.\n– Мамлакатимизда эҳтиёжманд оилаларни уй-жой билан таъминлашга қаратилаётган алоҳида эътибордан мамнунмиз, – дейди хонадон соҳибаси Нилуфар Раҳимова. – Уйда бир оиланинг бахтиёр ҳаёт кечириши учун барча шароит муҳайё. Чўлнинг совуқ изғирини ва жазирама иссиғи инобатга олинган.\nТомди тумани марказида ҳам эрта тонгдан байрамона тадбирлар бошланди. Туман ўзининг машҳур оқин ва жировлари билан танилган. Умрзоқ Хўжамуродов, Қайпназар Шўтбасаров, Қаландар Бейсинбаев кабилар шулар жумласидандир.\nТуманда фойдаланишга топширилган 12-болалар мусиқа ва санъат мактаби ана шундай истеъдодларни камолга етказишга хизмат қилади. Бундай замонавий маданият муассасаси очилиши чўлнинг минглаб истеъдодли ёшларига янада қувонч бағишлади. 55 ўринли мактабда 6 тўгарак фаолияти йўлга қўйилган. 6 ўқитувчи халқ чолғулари, хореография, дутор, эстрада йўналишларида ўқувчиларга санъат сирларини ўргатади.\nТуман ёшларидан бир гуруҳи давлатимиз раҳбари қарорига асосан жорий этилган имтиёзлардан унумли фойдаланиб, олий таълим муассасаларига ўқишга қабул қилинди.\n– Зарафшон тиббиёт коллежини битириб, Бухоро тиббиёт университети талабаси бўлдим, – дейди томдилик Аблай Раҳатов. – Туманимизда тиббиёт мутахассислари етишмаслиги, малакали тиббий хизмат бироз оқсагани сабаб, одамлар вилоят маркази ёки бошқа тиббиёт муассасаларига мурожаат қилишга мажбур эди. Келажакда етук жарроҳ сифатида ҳудуд аҳолиси саломатлиги йўлида хизмат қилишни ўзим учун шараф, деб биламан.\nТуман марказидаги 2 қаватли турар жой биноси тўлиқ таъмирланиб, замонавий кўринишга келтирилди. Уй-жойга муҳтож, кам таъминланган 3 оила янги уйларга кўчиб кирди.\nТомди туманининг энг олис ҳудудларидан бири – Ўтемурат овулининг бугунги қиёфаси аввалгисидан тубдан фарқ қилади. Туман марказидан 170 километр узоқда жойлашган ушбу аҳоли пунктида 800 дан ортиқ аҳоли яшайди. Овулдаги 8-умумтаълим мактаби янги ўқув йили олдидан реконструкция қилиниб, фойдаланишга топширилиши ҳудуд аҳолиси, айниқса, ёшлар учун ажойиб байрам совғаси бўлди. 190 ўринли мактабнинг синф хоналари замонавий тарзда жиҳозланди. Мактабга Қозоғистон Республикасининг Ўзбекистондаги элчихонаси ва Республика қозоқ миллий маданий маркази томонидан ўқув жиҳозлари, қозоқ тилидаги 250 китоб топширилди.\n“Ўтемурат” қишлоқ врачлик пункти ҳам тўлиқ таъмирланган замонавий бинода фаолият бошлади.\nОвул аҳолиси асосан чорвачилик билан шуғулланади. Чўл шароитида чорва боқишнинг ўзи бўлмайди, қишда изғирин, ёзда жазирама чорва парваришини янада қийинлаштиради. Шундай мураккаб шароитда эл дастурхони тўкинлигини таъминлашга ҳисса қўшаётган юртдошларимизнинг фидокорона меҳнати давлатимиз томонидан муносиб рағбатлантирилмоқда. Чунончи, 2003 йилда Биринчи Президентимиз фармонига мувофиқ Серикбай Сагатов Ўзбекистон Қаҳрамони юксак унвони билан тақдирланди. Энг улуғ, энг азиз айём – Ватанимиз мустақиллигининг 26 йиллиги арафасида отахоннинг ҳолидан хабар олиниб, совға-саломлар улашилди. Овул нуронийлари давлатимиз эътибори ва ғамхўрлигидан миннатдор бўлиб, юртимизга тинчлик, фаровонлик тилаб дуо қилди.


Qalampir.uz - Хуш келдик, хуш кўрдик ёхуд ЕИ ва Туркиянинг самарасиз саммити\nХуш келдик, хуш кўрдик ёхуд ЕИ ва Туркиянинг самарасиз саммити\n15:03, 27.03.2018 Олам\nБолгарияда ўзига хос саммит якунига етди.\nБугун, 27 март куни Болгариянинг Варна шаҳрида Еврокомиссия раиси Жан-Клод Юнкер, Европа Иттифоқи раиси Дональд Туск ва Туркия президенти Ражаб Тойиб Эрдўған Туркия-Европа Иттифоқи саммити доирасида учрашишди.\nВарнада антиқа учрашув бўлиб ўтди. Сабаби олий тоифали иштирокчилар саммит доирасида ўртага ташланган бирорта масала борасида келишувга эришмади.\nСаммитда сўзга чиққан Данальд Туск қуйидагиларни маълум қилди:\n“Туркия ва Европа Иттифоқи ўртасидаги муносабатларни қўллаб-қувватлаймиз. Бироқ биз Туркиянинг Шарқий Ўрта ер денгизи, Эгей денгизидаги сиёсий позицияси ва Европа Иттифоқи фуқароларига нисбатан ҳибсга олиш ҳаракатларидан анча ташвишдамиз”.\nШунингдек, Европа Иттифоқи вакиллари Туркиянинг Сурия ва Кипрдаги вазиятларда иштироки борасида муросага кела олмади.\nБу Туркиянинг Сурия шимолидаги ҳарбий ҳаракатлар ташкил этиши ва Кипрдаги газ қазиб олишга тўсиқ қўйишини назарда тутади.\nРажаб Тойиб Эрдўған Европа Иттифоқига аъзолик борасида қуйидагиларни маълум қилди:\n“Туркия ва Европа Иттифоқи тарихий стратегик шерик ҳисобланади. Европа жаҳон майдонида етакчилик қилмоқда. Европа Иттифоқининг Туркияни бундай кенг жараёнлардан чеккада қолдириши жиддий хато, деб ҳисоблайман”.\nШунингдек, Эрдўған ЕИдан виза режимини либераллаштириш, божхона тизимини Туркияга нисбатан янгилаш, Туркиянинг терроризмга қарши курашини жамоатчилик доирасида танқид қилмасликни сўради.\nТеглар:Европа Иттифоқи Дональд Туск Ражаб Тойиб Эрдўған Жан-Клод Юнкер\n09:55, 14.12.2018 2 654


Ўзбекистонда вилоят ҳокимларини телевидение орқали халқ билан мулоқотга чиқишга ундаётган омиллар қандай? - BBC O'zbek\nЎзбекистонда вилоят ҳокимларини телевидение орқали халқ билан мулоқотга чиқишга ундаётган омиллар қандай?\nЎзбекистонда вилоят ҳокимларининг телевидение орқали халқ билан мулоқотга чиқиш ҳолатлари кузатилмоқда.\n5 ноябр куни Жиззах вилоят ҳокими Сайфиддин Умаров вилоят телевидениеси орқали 1.5 соат мобайнида телефон воситасида берилган саволларга жавоб берган.\nБерилган саволлар асосан вилоятдаги ижтимоий-иқтисодий масалалар билан боғлиқ бўлиб, газ ва электр таъминотидаги узилишлардан тортиб, пластик карточкаларни ишлатишда юз тутилаётган муаммоларни ўз ичига олган.\nБиргина Жиззах шаҳрининг ўзидан вилоят ҳокимига 40дан ортиқ савол берилган.\nБугун 8 ноябр куни кечқурун эса Самарқанд вилояти ҳокимининг ҳудди шу каби теле-мулоқотининг эфирга узатилиши кутилмоқда.\nБухоро ва Қарши шаҳридаги вилоят телевидениелари ҳам ўз режаларида вилоят ҳокимлари билан мулоқотлар киртилганлигини маълум қилганлар.\nЖиззах вилоят ҳокими Сайфиддин Умаров аҳолидан келган энг долзарб саволларга масъулларни студияга йиққан ҳолда жавоб беришга ҳаракат қилган. Биргина Жиззах шаҳрининг ўзидан 40 дан ортиқ савол тушган.\nЖиззахлик ҳуқуқ фаоли Саида Қурбонова ҳоким билан уюштирилган мулоқотни бошдан охиригача кўрган.\n"Вилоят ҳокимига шунақа савол тушди. "Биз ойлик ҳисобига олаётган пластик карточкамизга озиқ овқат маҳсулотларини 30 фоиз қимматига сотиб олаяпмиз, бунга барҳам бериладими", деган савол берилди. Вилоят ҳокими "буни шахсан ўз назоратимга оламан", деди", - дейди Саида Қурбонова.\nҲоким билан мулоқот 5 ноябр куни эфирга узатилган, шу вақтгача пластик картадаги пулни нақдига ўтказиш ва маҳсулотларни ўз қийматида сотиб олиш борасида бирор чора тадбир кузатилганча йўқ.\nУшбу мулоқотни ёзиб олиб эфирга узатган шаҳар телевиденияси масъул ходимининг Би-би-сига айтишича, ҳоким студияга келиб тушган барча саволларга жавоб берган.\n"Муаммолар ҳал бўлиб бошлади. Мисол учун маҳаллаларда ГРПларни инвертаризациядан ўтказалиб , халққа газни тўғридан тўғри етиб боришини таъминлаш борасида ишлар қилинди. Бугунги кунда энг долзарб нарса бу газ, шу нарса ҳал бўлди", - дейди шаҳар телевиденияси ходими.\nВилоятда энг долзарб бўлиб турган электр энергияси ва газ етказиб бериш бўйича ҳам юзага келган муаммоларни ҳоким ечишга ваъда берган.\nЖиззах шаҳрида яшовчи тадбиркор аёл 3 кундан бери чироқ ва газ ўчиб қолгани боис невараларини бошқа жойга жўнатиб, ишлаб чиқаришни тўхтатишга мажбур бўлаётганини айтади.\n"Газ йўқ, свет йўқ, совуқ. Уч кундан бери на газ бор ва на свет бор. Ҳозир ишимиз тўхтаб қолган. ", - дейди Жиззах шаҳрида қандолатчилик билан шуғулланувчи якка тадбиркор.\nЖиззахликлар ҳозир ноябрь ойининг ўрталарида газ таъминотининг қишки режимга ўтишидан умид қилиб ўтиришибди. Агар газ таъминоти қишки режимга ўтса юқори босим билан келади.\nАммо электр энергиясининг яхшиланиши борасида умидлар йилдан йилга сўниб бормоқда.\n" Электриклар билан гаплашсангиз, трансформаторлар ўта эски, янгиларини сотиб юборишган. Сотиб, ўрнига эскисини қўйиб, ҳокимлар бўшаб кетаверган. Ёмғир қор майли, сал шамол турса юрагим пўккилаб туради, ҳозир хамирим қолиб кетади, портлаб кетади, деб. Ҳақиқатдан ҳам трансформатор портлаб кетади", - дейди жиззахлик тадбиркор аёл.\nЖиззахлик ҳуқуқ фаоли Бахтиёр Ҳамроев вилоят ҳокимининг аҳоли билан очиқ мулоқотини қўллаб қувватлайди, аммо унга кўра, йиллар давомида йиғилиб қолган муаммоларни ҳоким еча олмайди.\n"Ҳокимнинг мулоқотга чиққанини қўллаб қувватлаймиз. Бу яхши нарса. Лекин ҳоким бу муаммоларни еча олмайди", - дейди Бахтиёр Ҳамроев.\nБугун Самарқанд вилоят ҳокими ҳам маҳаллий иккита канал орқали халқ билан мулоқот уюштиришни режалаган. Ушбу вилоятда ҳам газ ва электр энергияси таъминотидаги муаммолар энг долзарб масала бўлиб тургани айтилади.\nМаҳаллий ҳокимларнинг халқ билан бу йўлда тўғридан-тўғри мулоқотга чиқишлари Ўзбекистонда шу вақтгача кузатилмганди, эндиликда бу қадамга борилаётгани ортида турган сабаблар нимада? Ва аслида ташаббус қаердан чиққан?\nБу ҳақда Би-би-си шарҳловчи Камолиддин Раббимов билан суҳбатлашди.